Jože Mencinger - Blic Online\nZAŠTO SLOVENIJI TAKO LOŠE IDE Mencinger za "Blic Biznis" o razlozima za drastičan pad u bivšoj članici SFRJ koja je decenijama bila UZOR mnogima\nDecenijama je Slovenija važila za jaku privredu i bivšu SFRJ republiku sa jakim standardom. Danas je Slovenija jedna od zemalja EU kojima se predviđa najveći privredni pad nakon pandemije korona virusa - zemlja i privreda za koju se, zbog svojih specifičnosti, ispostavilo da jednostavno nije uspela da odgovori na aktuelnu krizu.\nSREĆNA NAM NOVA KRIZA Da li nas čeka novi talas duboke recesije ili se radi o lažnoj uzbuni\nDecenija. Toliko je vremena Srbiji trebalo da, prvo shvati, a onda da se oporavi od posledica velike svetske krize. I taman kada je za 2019. godinu dobila prvi budžet koji nije krizni, mnogi svetski ekonomisti počeli su da najavljuju novu recesiju.\nMencinger: Tri poreska scenarija za EU po uzoru na SFRJ\nEvropska unija i evrozona sada se nalaze pred sličnim dilemama kao i bivša Jugoslavija početkom 90-ih godina, bar kada je reč o daljem ujednačavanju poreskih sistema država članica, smatra jedan od najpoznatijih slovenskih ekonomista, akademik Jože Mencinger.\n"U Jugoslaviji smo imali najmanje dva Trampa - TUĐMANA I MILOŠEVIĆA"\nMi u Jugoslaviji smo imali nekoliko Trampova, najmanje dva - Tuđmana i Miloševića, rekao je slovenački ekonomista Jože Mencinger, praveći poređenje između aktuelnih globalnih dešavanja sa nama bližim primerima.\n"USPORI, VUČIĆU" Mencinger: Izmišljen naslov zbog kog je Vučić reagovao\nSlovenački ekonomista Jože Mencinger izjavio je da misli da je predsednik Vlade Srbije Aleksandar Vučić reagovao odgovorom na njegov intervju Radiju slobodna Evropa (RSE) zbog naslova koji je izmislila redakcija RSE "Uspori Vučiću", kao i da se Vučić u svom tekstu ne referiše previše na Mencingerov intervju.\nVučić: Ubrzaj, Srbijo\nPredsednik Vlade Srbije Aleksandar Vučić, u autorskom tekstu u današnjoj "Politici", poručio je da ne želi slovenački ekonomista Jože Mencinger da Srbija uspori, već da to hoće jedan deo Srbije, onaj kome je ovo do sada savršeno odgovaralo, oni koji nisu živeli od znanja i rada nego od poznanstva, klanova i veza.\nJože Mencinger: EU je već umorna\nIz dosadašnjih proširenja EU se vidi da će pristupanje Srbije više zavisiti od druge strane nego od vas samih.\nProf. Jože Mencinger: Kriza je na Balkan donela hapšenja političara i tajkuna\n- Da nije došlo do krize na Balkanu, ne bi usledio ni talas hapšenja najjačih privrednika i političara regiona - kaže za „Blic“ Jože Mencinger, slovenački ekonomista, prvi ministar finansija nezavisne Slovenije i rektor Univerziteta u Ljubljani.\nMencinger: Sloveniji ne preti bankrot\nSloveniji ne preti bankrot iako je ekonomska situacija dosta složena, ocenio je profesor Pravnog fakulteta u Ljubljani Jože Mencinger.\nMencinger: Bliska mi je Dačićeva politika\nProfesor na Pravnom fakultetu u Ljubljani Jože Mencinger izjavio je danas da je insistiranje na štednji propast i istakao da mu je politika premijera Srbije Ivica Dačića veoma bliska.


Battleme u Novom Sadu: Rock’n’roll can never die | Balkanrock.com\nTagovi: Battleme, Firchie Think Tank Studio, Go!, Habitual Love Songs, Mamuze, Novi Sad, Pustinja, Vizelj\nAmerički rok bend Battleme, široj publici poznat po muzici iz serije „Sons of Anarchy“, je sinoć, u okviru svoje turneje po regionu, posetio i Novi Sad i ujedno održao lekciju kako rokenrol treba da zvuči i izgleda. Nije moglo da se nađe bolje mesto za to od Firchie Think Tank studija, koji je uz sinoćnu svirku neodoljivo podsećao na ono kako mi danas zamišljamo sedamdesete godine u njujorškom klubu CBGB.\nSvirka je počela malo posle devet, nastupom energične predgrupe Vizelj i to žestoko sa numerama „Mamuze“ i „Idemo gore“. Pesmu „Pustinja“ odlučili su da posvete njihovim kolegama iz benda Battleme. Do tada su se već u klubu skupila publika koja je dobro reagovala na energiju sa bine, što je bio dovoljan razlog da se odsvira još nekoliko dobrih stvari. Posle numera „Nosorog“, „Kao deca“ i „Kralj Hors“ članovi benda Vizelj se povlače sa bine, gde njihovo mesto zauzima Battleme.\nBez ikakve blještave najave, dvadeset minuta posle 10 časova, Battleme počinju svirku sa „Red Lips“. Mala, ali glasna masa u klubu ih podržava snažnim aplauzom, kako i dolikuje, kada dolaze takvi gosti. Na opšte iznenađenje publike, nakon ove pesme, frontment Matt Drenik pozdravlja ih na srpskom jeziku: „Dobro veče, Novi Sad“. U tom momentu se videlo da će se ovo razlikovati od uobičajenih svirki, jer su nakon toga ljudi iz publike krenuli da se dovikuju sa bendom i pričaju o stvarima kao što su gradovi u Americi, rođaci u Sloveniji i gulaš, pa je sve to nekako ličilo više na okupljanje starih prijatelja nego na koncert. Ubrzo nakon toga, Battleme su nas podsetili da je muzika ono zbog čega smo se zapravo okupili kada su počeli da sviraju „The Post Is Dead“, energičnu numeru sa njihovog poslednjeg albuma „Habitual Love Songs“.\nPosmatrajući pokrete Metta Drenika na sceni, ne možemo, a da se ne zapitamo, da nije ona pesma „Moves like Jagger“ u stvari trebalo da se zove „Moves like Drenik“? Usledile su numere sa istog albuma „All night, all night“, „Go“ i „Occupied“. Vraćaju se dve godine unazad sa „Shotgun Song“ sa albuma „Future Runs Magnetic“, tipičnom po pravim rokenrol pesmama koje podsećaju na sedamdesete godine sa uzorima poput Greatful Dead. Veče se nastavilo sa uglavnom bržim ritmovima kroz koje je povremeno prošarana neka balada. Posle pesama „Love and Slang“ i „Modern Lovers“, bend silazi sa bine, da bi na njoj ostao samo Drenik, koji je na opšte oduševljenje publike otpevao poznatu pesmu iz serije Sons of Anarchy „Hey Hey, My My“, inače obradu Neila Younga. Slede „Shake, Shake“ i „Back to You“ posle kojih se svirka završava.\nBattleme odlaze sa scene, ali ne kući, ne u bekstejdž, već među publiku, da bi popričali gotovo sa svakim ko je ostao nakon što se poslednja pesma završila. Iz ove jedne svirke je vrlo jasno da su veliki profesionalci koji će napraviti sjajnu atmosferu bez obzira na državu, grad, veličinu kluba i broj prisutnih ljudi, jer su na sceni ponašali kao da nastupaju na Madison Square Gardenu pred 15 hiljada ljudi, i ostavili su dušu na maloj bini, u malom klubu, u malom gradu, a to je dame i gospodo rokenrol.\nBattleme predstavili novi spot pred nastupe u Srbiji\nBattleme se vraćaju u Novi Sad


Poštujemo odluku Britanije da napusti EU, Brezgzit bez dogovora nije naš izbor, ali je naša dužnost da budemo spremni i za tu opciju, izjavio je predsednik Francuske Emanuel Makron na početku razgovora u Parizu sa britanskim premijerom Borisom Džonsonom.\n"Ono što je Merkelova juče rekla i što je u skladu sa suštinom naših razgovora je da nam je neophodna vidljivost u roku od 30 dana. Niko neće čekati do 31. oktobra a da pre toga ne pokuša da pronađe dobro rešenje", izjavio je Makron\nMakron je istakao da je veoma važno da EU sačuva privilegovane odnose sa Britanijom.\nDžonson je rekao da rezultati referenduma obavezuju Britaniju da napusti EU, izrazivši nadu da je moguće to uraditi sporazumno, ali da će to učiniti 31. oktobra i u slučaju da takav dogovor izostane.\nDžonson, koji dolazi u Pariz nakon posete Berlinu, istakao je da ni pod kojim okolnostima Britanija neće uvesti fizičku kontrolu na granici dve Irske.\n"Razumem želju EU da sačuva celovitost svog jedinstvenog tržišta, ali verujem da je to kompatibilno sa sporazumom o Bregzitu da se takođe sačuva celovitost Ujedinjenog kraljevstva", dodao je Džonson.\nMakron je prethodno, uoči susreta sa Džonsonom, rekao da novi pregovori o Bregzitu "nisu opcija"\nTo nagoveštava da Džonsona očekuje mnogo hladnija atmosfera nego u Nemačkoj, gde je kancelarka Angela Merkel istakla da je moguće pronaći rešenje za "bekstop" (backstop), kao jedno od najspornijih pitanja, za 30 dana.\n"Moramo pomoći Britancima da prevaziću ovu internu demokratsku krizu, ali ne smemo biti njeni taoci niti da je izvozimo," istakao je Makron, dodajući da bi Bregzit bez dogovora bio greška Velike Britanije, a ne Evropske unije (EU).\nNešto ranije je izvor iz francuskog predsedništva rekao da Pariz veruje da je Bregzit bez sporazuma sada najrealnija mogućnost nakon što je britanski premijer zahtevao da EU ponovo otvori sporazum o izlasku iz članstva i odbaci "bekstop".\nMakron je istakao da ne vidi razlog za novo odgađanje Bregzita, sem ukoliko ne bude značajnije političke promene u Velikoj Britaniji, poput izbora ili referenduma.\nOn je upozorio Britaniju da rizikuje da trgovinski sporazum sa SAD-om ne može da joj nadomesti "trošak tvrdog Bregzita", odnosno ako napusti EU bez dogovora.\n"Čak i ako bi to bilo strateško opredeljenje, cena bi bila vazalni odnos Britanije. Ne mislim da Boris Džonson i britanski narod to žele," precizirao je Makron.\nBregzit u fokusu sastanka Makron-Mej\nMakron pozvao Merkelovu na solidarnost u zoni evra\nPrema njegovim rečima, "Britanija je navikla da bude velika sila", ali nakon Bregzita može postati samo "mlađi partner" SAD.\nSavetnik američkog predsednika za nacionalnu bezbednost Džon Bolton (John) podržao je Bregzit bez sporazuma, dodajući da će SAD predložiti seriju trgovinskih ugovora sa Britanijom po ubrzanoj proceduri.\nDa li je Merkel spremna da popusti Britaniji?\nNemačka kancelarka Angela Merkel je izjavila u sredu tokom susreta sa Džonsonom da je na Ujedinjenom Kraljevstvu da pronađe "izvediv plan".\nDžonson je istakao da se sporazum može postići sa "dovoljnim strpljenjem". Prema njegovim rečima, "bekstop" (backstop) - mehanizam čiji je cilj da spreči uspostavljanje tvrde granice između Republike Irske i Severne Irske – mora biti uklonjen kako bi se izbegao izlazak Britanije iz EU bez dogovora.\nUkoliko se "bekstop" primeni – a Velika Britanija i EU ne dogovore o trgovinskom sporazumu posle Bregzita - onda će Severna Irska ostati usklađena sa nekim pravilima jedinstvenog evropskog tržišta.\nIstovremeno, cela Velika Britanija bi ostala u carinskoj uniji sa EU sa obavezom usklađivanja sa sadašnjim i budućim pravilima Brisela o konkurenciji i državnoj pomoći, prenosi BBC.\nOvi aranžmani biće u funkciji dok se Ujedinjeno kraljevstvo i EU ne saglase da više nisu nužni. Pristalice Bregzita se pribojavaju da bi u tom slučaju njihova zemlja ostala vezana za evropski blok na neodređeno vreme.\nU Briselu ponavljaju da se o sporazumu o izlasku Britanije, koji je njena bivša premijerka Tereza Mej sklopila sa EU, ne može iznova pregovarati.\nMeđutim, evropski zvaničnici su saopštili da su spremni da "poboljšaju" političku deklaraciju – dokument kojim će biti definisani budući odnosi Velike Britanije i EU.\nAngela Merkel je takođe ponovila da nema potrebe za otvaranjem sporazuma o izlasku Britanije, ako se pronađe praktično rešenje za "bekstop". Ona je tokom konferencije za novinare sa Džonsonom nagovestila da je moguće iznaći takvo rešenje za 30 dana.\nDžonson je bio optimističan: "Mislim da ako ovome pristupimo sa dovoljno strpljenja, možemo da ovo rešimo, kao u finišu kada 'konji promene mesta' i pojavi se pobednička opcija".\nBivši britanski sekretar za Bregzit Dejvid Dejvis (David Davis) je izjavio da je Džonsonov susret sa Merkelovom prošao bolje nego što se očekivalo, prenosi BBC.\nDejvis, koji je podneo ostavku nezadovoljan sporazumom koji je postigla Tereza Mej, kazao je da su šanse "50:50 odsto" da Britanija napusti EU dogovorno, ali ako Brisel želi da nešto učini u narednih 30 dana trebalo da pažljivo razmotri "veoma detaljan predlog" za britansko-irsku granicu, a što je prethodno odbacilvala.\nNaravno, postavlja se pitanje da li izjava Merkelove najavljuje značajniju promenu stava Brisela.\nBBC javlja iz Berlina da je njen susret sa Džonsonom bio na prvi pogled veoma srdačan, ali da su u Londonu veoma pesimistični.\nIzjava kancelarke o mogućnosti pronalaženja rešenja za "bekstop" u narednih 30 dana se verovatno odnosi na razgovore o političkoj deklaraciji, pravno neobavezujućem dokumentu o budućim odnosima, za razliku od sporazuma o izlasku Britanije iz EU.\nOna je poručila Ujedinjenom kraljevstvu da "predloži rešenje", ali se nije obavezala na otvaranje pregovora o ključnom dokumentu, ocenjuje BBC.\nTo pokazuje i njena izjava da podržava sporazumni odlazak Britanije iz Unije, ali i da je Nemačka spremna i za Bregzit bez dogovora.\nDžonson je najavio da će Britanija napustiti EU 31. oktobra – sa ili bez sporazuma.\nNakon posete Parizu, britanski premijer odlazi na trodnevni samit G7 u francuskom Bijaricu, na kome će učestvovati i predsednik SAD Donald Tramp.\nMakron: Prioritet očuvanje jedinstva EU\nPostignut dogovor o odlaganju Bregzita do 31. oktobra


Brus ONLINE - Građani Novog Pazara od danas imaju mogućnost da postanu i e-građani\nGrađani Novog Pazara od danas imaju mogućnost da postanu i e-građani\nNovi Pazar 17.06.2021. Građani Novog Pazara od danas mogu postati i e-građani i na taj način, putem mobilnog telefona ili tableta, imaće mogućnost da obave na desetine administrativnih postupaka. Potrebno je samo da odu do Uslužnog centra gde će dobiti pomoć za kreiranje naloga na Portalu e-uprava.\n“Putem ove usluge moguće je da svaki građanin preko svog mobilnog telefona obavlja odgovarajuće administrativne postupke poput upisa dece u vrtić, školu, zakazivanje termina za izdavanje ličnih dokumenta. Ima par desetina administrativnih postupaka koji se vežu za svakodnevne postupke. Aktivacijom ovog servisa, građani se oslobađaju nabavke i instalacije tog softvera za otvaranje naloga za dobijanje sertifikata već dobijaju svu stručnu pomoć od našeg službenika”, rekao je Džemil Divanefendić, načelnik Gradske uprave Novog Pazara.


SNSD, DNS i SP: Bolnica Istočno Sarajevo biće izgrađena u zakonskom roku\nBolnica Istočno Sarajevo biće izgrađena u zakonskom roku, a tenderska procedura je sprovedena u skladu sa zakonom zbog čega nema potrebe da bilo ko iz opozicije reaguje na način na koji je to učinio potpredsjednik SDS-a Marinko Božović, navodi se u zajedničkom saopštenju predsjednika opštinskih odbora SNSD-a, DNS-a i SP-a iz Istočne Ilidže.\nU saopštenju, koje su potpisali Slobodan Nogo u ime Opštinskog odbora DNS-a, Miroslav Vujičić ispred Opštinskog odbora SNSD-a, te Dušica Pjević u ime Opštinskog odbora SP-a, ukazuje se da su poslanici Narodne skupštine Republike Srpske, čiji je član i Božović, jednoglasno prihvatili informaciju o izgradnji Bolnice Istočno Sarajevo.\nPredsjednici opštinskih odbora SNSD-a, DNS-a i SP ističu da je tenderska procedura u toku, te da se za informaciju u kojoj fazi se nalazi predmet može obratiti resornom ministarstvu koje je i zaduženo za implementaciju ove javne nabavke.\n"Međutim, nejasno nam je po kojem osnovu se pokušava izvršiti pritisak na transparentni postupak izgradnje nove bolnice, gdje je procedura u toku i u skladu sa Zakonom o javnim nabavkama, koji je potpuno jasan i predviđa rokove za predaju ponude, evaluaciju, odluku o izboru najpovoljnijeg ponuđača, žalbeni postupak te rok za potpisivanje ugovora", naglašava se u saopštenju.\nNogo, Vujičić i Pjevićeva naglašavaju da je jasno da se zakonski procedura ne može ubrzati ili skratiti zato što potpredsjednik iz jedne od opozicionih partija, koji je potpuno neinformisan po ovom pitanju "ima saznanja", te vrši politički pritisak i pokušava da obmane javnost u smislu zasluga za izgradnju nove bonice.\n"U potpunosti nam je nejasna izjava da se `bespotrebno odugovlači`, ali razumijemo politički momenat u kome se nalazi opozicija i samim tim u neku ruku razumijemo i ovaj vid njihove borbe pred predstojeće lokalne izbore. Međutim, nismo sretni zbog dizanja tenzija u našoj opštini i uopšte u cijeloj regiji koja gravitira ovoj bolnici", ističe se u saopštenju.\nPredsjednici opštinskih odbora SNSD-a, DNS-a i SP naglašavaju da je bitno da izgradnja Bolnice Istočno Sarajevo bude završena u predviđenim rokovima, u šta uopšte ne sumnjaju, ali i da moraju da se osvrnu na aktivnosti koje je po ovom pitanju rukovodstvo grada Istočno Sarajevo preduzelo u prethodnih 20 godina.\n"Krenuvši od 1996. godine do danas, grad vode kadrovi SDS-a zajedno sa strankama koje se i sada nalaze u takozvanom Savezu za promjene i u tom periodu nije urađeno ništa po pitanju izgradnje nove bolnice, naprotiv, sredstva namijenjena za kapitalne investicije su trošena i usmjeravana na druge projekte koji danas nisu vidljivi", navodi se saopštenju.\nNogo, Vujičić i Pjevićeva smatraju da je "licemjeran, neargumentovano prijeteći, politički motivisan i opasan čin Božovića", kojim on i njegova politička opcija pokušavaju da medijskim pritiscima na resorno ministarstvo i Vladu prijetnjama o građanskoj neposlušnosti u Istočnom Sarajevu obezvrijede investiciju Republike i pokupe jeftine političke poene.\n"Jasno je svima da je opozicija krenula u kampanju za lokalne izbore, ali ovim putem molimo za uzajamno poštovanje bar u segmentima koji su u interesu svih naših građana i naše djece", dodaje se u saopštenju.\nPoslanik u Narodnoj skupštini Republike Srpske Marinko Božović rekao je da je potrebno da konačno krene izgradnja nove bolnice u Istočnom Sarajevu, pa da građani koji žive u ovom dijelu Republike Srpske dobiju kvalitet zdravstvene zaštite kakav i zaslužuju.\n"Upozoravamo resornog ministra zdravlja i socijalne zaštite da, ukoliko ovaj put prevari građane Istočnog Sarajeva i ukoliko se bude bespotrebno razvlačilo sa ovim projektom, da ćemo tražiti njegovu smjenu, a građani Istočnog Sarajeva spremni su i na druge vidove građanske neposlušnosti, pa čak i na proteste", rekao je je juče Božović na konferenciji za novinare u Istočnom Sarajevu.


Proteklih godina crowdfunding groznica zahvatila je najrazličitije sektore i industrije na globalnom nivou, pa ni mediji nisu izuzeti od ovog trenda. Crowdfunding u medijima sličan je crowdfunding-u za druge projekte i kampanje, ali ima i nekoliko svojih specifičnosti. Te specifičnosti proizlaze iz same prirode medija, višedecenijskog trenda izgradnje odnosa između medija i publike, ali i trenda koji se ogleda u smanjenju prostora za slobodno i samostalno novinarstvo.\nTrendovi u medijima jedan su od osnovnih razloga za odluku medija da sprovede crowdfunding kampanju. U odnosu na obim aktivnosti i troškove, crowdfunding uglavnom ne može obezbediti 100% godišnjeg budžeta, ali može obezbediti određeni procenat i udeo u ukupnom budžetu medija. Kroz crowdfunding se smanjuje i rizik za opstanak ili smanjenje kvaliteta izveštavanja, jer se jedan deo sredstava nadomešćuje kroz ovaj vid finansiranja. Kako su novinari često istovremeno i javne ličnosti, važno je da u kampanji budu aktivni i stanu iza kampanje koju organizuje medij – odnosno da budu ambasadori samog medija i kampanje. Za uzvrat, novac koji dolazi direktno od publike, od čitalaca, slušalaca, gledalaca, novac je koji omogućava mediju da izveštava upravo o temama i vestima od značaja za publiku, bez uzimanja u obzir interesa oglašivača, političkih, ekonomskih, društvenih i drugih pritisaka, koji uvek imaju tendenciju da utiču na priče koje mediji objavljuju.\nJedna od glavnih specifičnosti medijskih crowdfunding kampanja ogleda se u tome da se veći broj kampanja odvija na internet stranicama samih medija, a ne na posredničkim platformama (Indiegogo, Kickstarter, GoFundMe). Pošto je kreiranje i plasiranje sadržaja osnovna delatnost medija i pošto je u pitanju kontinuirana delatnost, kreiranje stranice za crowdfunding na samoj internet stranici medija ima više smisla za sam medij. U tom slučaju, autor kampanje, odnosno medij, direktno sa bankom dogovara postavljanje sistema za online plaćanje, bilo da su u pitanju donacije ili pretplate na sadržaj, a tim samog medija dizajnira i postavlja novu podstranicu na svojoj internet stranici na kojoj će stajati sve informacije o kampanji i na kojoj će novac moći da se uplati direktno mediju.\nDruga specifičnost ogleda se u direktnoj komunikaciji sa primarnom ciljnom grupom. U odnosu na većinu drugih autora kampanja, medij ima jednu ključnu prednost – po prirodi posla stvara sadržaj namenjen publici i ima odnos sa svojom publikom i zajednicom. Iako takođe koristi društvene mreže i druge medije za promociju svoje kampanje, medij ima mogućnost da plasira sav sadržaj o kampanji svojoj publici direktno, koristeći iste alate za komunikaciju koje inače koristi – vest, izveštaj, prilog itd. Zato je primarni resurs koji zaposleni u medijima treba da izdvoje vreme za pisanje i stvaranja sadržaja.\nTreća specifičnost ogleda se u trajanju kampanje. Zbog toga što svojim backer-ima nude kontinuiranu vrednost i sadržaj, medijske crowdfunding kampanje mogu biti kontinuirane, a ne vremenski ograničene. Umesto jednokratne podrške, medij se može podržati na duži vremenski period – bilo kroz donaciju koja se automatski obnavlja na mesečnom nivou, bilo kroz pretplatu. Razlika između ove dve vrste uplata je razlika između donacijskog i nagradnog crowdfunding-a u medijima. Medij koji nije u prilici da svoju kontinuiranu kampanju postavi na sopstvenoj stranici može iskoristiti platformu Patreon, koja kreatorima sadržaja omogućava upravo to – kontinuirano primanje naknade za svoj rad od strane podržavalaca, koji se na ovoj platformi nazivaju patronima.\nRazličiti mediji u svetu koriste crowdfunding za prikupljanje sredstava za svoj rad i u tome se uglavnom koriste principima nagradnog i donacijskog crowdfunding-a. Nagradni crowdfunding funkcioniše kroz sistem pretplate, odnosno podržavaoci dobijaju određen broj pretplata i različitih izdanja. Mediji takođe ostavljaju opciju donacije otvorenom – za one pojedince i pravna lica koji žele da podrže medij bez stvaranja obaveze da dobiju sadržaje i izdanja koje medij priprema. Britanski list The „Guardian” ima dve odvojene stranice – jednu za pretplate, drugu za donacije, a na sličan način funkcionišu i „The New York Times”, „National Geographic”, „Washington Post” i drugi. Mediji u svetu više se odlučuju za sistem pretplate, odnosno nagradnog crowdfunding-a i uvek sa preporukom za godišnju pretplatu. Za to postoje dva ključna razloga:\nU Srbiji nema mnogo primera crowdfunding kampanja u medijima, ali one koje su realizovane uglavnom su bile uspešne. Postoji nekoliko razloga za to – crowdfunding je korišćen u situacijama u kojima je to bilo rešenje za urgentan izazov, kao npr. kampanja Nezavisnog društva novinara Vojvodine (NDNV) - Spasimo Autonomiju, 2017. godine ili strateški preokret u radu konkretnog medija, kao npr. Alarm, odnosno kampanja koju je pokrenuo voditeljski dvojac Daško i Mlađa, 2016. godine. Crowdfunding kampanje za sada najviše sprovode online portali, kako bi kroz crowdfunding kampanju prikupili sredstva za svoj rad. U regionu imamo takođe uspešne primere crowdfunding kampanja koje su realizovane na platformi Indiegogo, a koje su pokrenute od strane portala Lupiga (decembar 2017. godine), Forum.tm (novembar 2016. godine) ili Radio Student (novembar 2017. godine), koji su za svoje potrebe realizovali vremenski ograničene kampanje kako bi prikupili novac za delovanje medija u određenom vremenskom periodu.\nCrowdfunding kampanje pogodne su za sve vrste medija (radio, štampu, TV ili internet portale) iz jednog razloga – postoji konkretan sadržaj i konkretna vrednost koju medij stvara i koji publika prepoznaje, te crowdfunding ima dosta potencijala za različite medije u Srbiji. U narednom periodu očekuje nas porast crowdfunding kampanja medija u Srbiji.


Patrijarh Porfirije: Granice Crkve se ne mogu menjati kada se menjaju granice država\nFoto: Tanjug/Arhiva | Patrijarh Porfitrije: Granice Crkve se ne mogu menjati kada se menjaju granice država\nTanjug 25.09.2021 19:19\nBERANE - Srpska pravoslavna crkva ima samo jednu strategiju, politiku, životni stav i orijentir, a to je biti jedno sa Bogom čitavim svojim bićm, ali u Bogu i sa Bogom težiti i činiti sve da budemo jedno sa drugima u porodici, komšijama, sugrađanima i rođacima, a onda i sa drugim narodima, biti jedno sa čitavim svijetom, poručio je večeras patrijarh srpski Porfirije.\nPatrijarh je u besjedi nakon večernje liturgije u manastiru Ðurđevi stupovi u Beranama, u Crnoj Gori, poručio da ovaj skup pokazuje punoću naše Crkve, jedisntvo i ljubav koja ne može biti omeđena nikakvim međama i državnim granicama.\n"Kao što nepostoji granica između ovog i onog sveta, tako i ovde istinsku ljubav ne može zaustaviti nikakva granica ma ko da je postavio", naveo je patrijarh.\nPoručio je i da Crkvu ne možemo poistoćvati ni sa jednom državnom granicom.\n"Nema u Crkvi granice između neba i zemlje i granice Crkve se ne mogu menjati kada se menjaju granice država", naveo je patrijarh i istakao da Crkvu ne intereresuje da li se neka država smanjila ili uvećala.\nKazao je da ne postoji sila ovog svijeta koja može promijeniti ustrojsko crkve, a naša je, kazao je, Srpska pravoslavna crkva, autokefalna i ima svoju kanonsku jurisdikciju.\nIstakao je, međutim, da bilo koja molitvena zajednica tako organizovana ne može biti u jedinstvu sa punoćom vaseljenskog pravoslavlja i kao takva ne može ukrasti identitet pravoslavnoj crkvi koja ima svoju kanonsku jurisdikciju ovdje na ovim prostorim.\n"Ovu istinu može da razume samo onaj koji je čistog srca i koji je u jedinstvu sa Hristom", poručio je patrijarh Porfirije.\nMi se, rekao je, moramo boriti ljubavlju i citirao patrijarha Pavla koji je govorio: "Ko pobedi sebe taj je pobedio svet, ko pobedi egiozam samoljublje i laž u sebi, taj je pobedio čitav svet".\n"U Hristovoj crkvi nema Srba, Crnogoraca, Grka i Jevreja, Albanca i Hrvata... Pripadamo jednom narodu upoznavajući najpre sebe... Onaj ko ne zna sebe on naprosto ne može upoznati nikoga ni voleti sebe", poručio je patrijarh.


Politika: U SRPSKU STIŽE 25.000 TESTOVA NA KORONA VIRUS - BalkaniYUm.TV '); } //]]>\nU SRPSKU STIŽE 25.000 TESTOVA NA KORONA VIRUS\nNabavka novih 25.000 testova na virus korona, koje bi trebalo da stignu u Republiku Srpsku u toku naredne sedmice, dogovorena je danas na sastanku glavnog koordinacionog tima u situaciji pojave virusa korona u RS, koji čine zvaničnici RS. Univerzitetskom kliničkom centru RS do kraja ove sedmice biće isporučena donacija UNDP od 300 testova na virus korona, jedan je od zaključaka ovog tima koji čine predsjednik Vlade RS Radovan Višković, predsjednica RS Željka Cvijanović i ministar zdravlja i socijalne zaštite Alen Šeranić.\nSastanku na kojem je razmatarna ukupna situacija u Republici Srpskoj u vezi s pojavom virusa korona prisustvovali su danas i ministar unutrašnjih poslova RS Dragan Lukač, direktor Policije RS Darko Ćulum, te direktor UKC RS Vlado Đajić, vršilac dužnosti direktora Instituta za javno zdravstvo RS Branislav Zeljković i direktor Fonda za zdravstveno osiguranje Dejan Kusturić, saopšteno je nakon ovog sastanka.\nZvaničnici su još jednom apelovali na građane da se striktno pridržavaju svih higijenskih i drugih preporuka nadležnih instutucija, kada je riječ o zaštiti od virusa korona.\nRazmatrano je i sprovođenje mjera Republičkog štaba za vanredne situacije, posebno kada je riječ o kontrolisanju osoba kojima je određena kućna izolacija, te ograničenju i zabrani kretanja. Ocijenjeno je da se građani pridržavaju propisanih mjera, osim malog broja njih koji će zbog kršenja mjera Republičkog štaba za vanredne situacije biti sankcionisani u skladu sa zakonom.


Gde su nestali krediti sa juga Srbije - juGmedia\nGde su nestali krediti sa juga Srbije\nVRANJE – Start ap krediti koji su u 2011. dobijani u Pčinjskom okrugu su se „istopili“, jer je veliki deo sredstava za tu namenu zloupotrebljen.Predsednik Regionalne privredne komore Leskovac Goran Jovčić kaže da to pokazuje podatak da je na teritoriji Pčinjskog okruga u 2011.godini više odjavljenih nego prijavljenih novih firmi, napominjući da su se start ap krediti „istopili“i zbog generalno loših uslova poslovanja.„Pčinjski okrug u kome je najveći broj opština nerazvijen, specifičan je deo Srbije po svim parametrima, i ekonomskim i bezbednosnim pa bi tako trebalo i da se posmatra. Naš je predlog osnivanje fonda za razvoj nerazvijenih opština i taj predlog smo krajem prošle godine uputili Vladi Srbije“, kazao je Jovčić.\nOn je naveo da je mali broj preduzeća iz Pčinjskog okruga uspeo da dobije stimulativna sredstva Vlade Srbije i iz programa SIEPA, ali i da bi država trebalo da veći deo tih sredstava dodeljuje domaćim, a ne stranim firmama, za koje nije izvesno do kada će ostati u Srbiji.\n„Nije dobro to što se iz republičkog budžeta daju podsticajna sredstva firmama, a da se pri tome ne postavlja uslov minimalne visine za plate radnicima. Situacija gde se firmama daje po 10.000 evra za otvaranje jednog radnog mesta, a kasnije ta firma svoje radnike plaća po 20.000 dinara mesečno ne utiče mnogo na poboljšanje standarda“, rekao je Jovčić.\nZoran Antić negira krivicu\nBurna rasprava o sudbini gradskih medija\nNIŠ – Predstavnici lokalne vlasti, narodni poslanici, novinari i građani kategorično su se danas izjasnili protiv Zakona o javnom informisanju,…\nPoraz Dinama na domaćem terenu\nVRANJE - U utakmici 2. kola Prve lige Srbije, fudbaleri Dinama poraženi su na domaćem terenu protiv Slobode iz Užica rezultatom 1:0. Jedini pogodak…\nOpštini Bela Palanka odobrena su sredstva za realizaciju projekta za unapređenje energetske efikasnosti “Rekonstrukcija i energetska sanacija objekta-…


2019 - Avionom putovanje\nAerodrom “Morava” u Kraljevu dobio je od Međunarodnog udruženja za vazdušni saobraćaj identifikacioni kod “KVO”, a direktor tog aerodroma Dragan Bugarinović objašnjava da je kod bitan za avio-prevoznika i da do sada nije postojao jer nije ni bilo letova. “Kod je dobijen upravo na zahtev avio-kompanije, a u ovom slučaju je to bila ‘Er Srbija’ […]\nStudentski budžet je često ograničen, u zavisnosti od toga da li ste na budžetu, živite u studentskom domu, hranite se u menzi i od toga da li postoji neki dodatan izvor prihoda, osim roditeljskog. Različite stipendije, honorarni poslovi i manja zarada za džeparac može, uz malo štednje, studentima da otvori put ka nekom izletu ili […]\nIrska niskotarifna avio-kompanija Rajaner (Ryanair) najavila je da će od novembra leteti sa niškog aerodroma do Malte. Letovi do te ostrvske zemlje biće dva puta nedeljno. To će biti peta destinacija Rajanera iz Niša, jer ta kompanija sa aerodroma „Konstantin Veliki“ dva puta nedeljno ima letove do Berlina, Bratislave, Milana i Stokholma.\nU Pekingu je završena izgradnja međunarodnog aerodroma „Dasing“, koji će po broju putnika biti najveći aerodrom na svetu. Aerodrom Dasing je udaljen 46 kilometara od centra Pekinga, prostire se na 1,4 miliona kvadratnih metara, a teritorija na kojoj se nalaze terminali veličine je 25 fudbalskih igrališta, prenose kineski mediji. U toku su još pripreme da […]\nNagla promena visine utiče na pritisak vazduha, što dovodi do vakuuma u Eustahijevoj tubi. To stvara osećaj zujanja i začepljenja u ušima. Previsok pritisak može da izazove vrtoglavicu, upalu uha… Mada mnogi putnici u avionu najradije dremaju tokom leta, stručnjaci savetuju da to ne čine prilikom poletanja i sletanja jer mogu da imaju zdravstvene probleme.02 […]\nAvio kompanije (6)


Pomoć države za likvidnost preduzeća - Biznis i Finansije\nHome\tVestiEkonomija\tPomoć države za likvidnost preduzeća\nPomoć države za likvidnost preduzeća\nGeneralni sekretar Udruženja banaka Srbije Vladimir Vasić kaže da ima nekoliko kriterijuma da bi se koristila ova garantna šema koja služi da se prevashodno ojača poverenje između države, banaka i privrednika.\n“Da su izmirivali redovno obaveze prema državi, prema bankama, poslodavcima. To je minimum uslova koji će biti da bi mogli da apliciraju za sredstva iz ovog paketa”, rekao je Vasić za Tanjug.\nDržava će garantovati za buduće plasmane u iznosu od 24 posto, što je mera koja treba da osim novca “upumpa” dodatno poverenje u ceo finansijski lanac u zemlji.\nKoronavirus izazvao je pometnju na globalnom tržištu pa su se tako i naša država i privreda našli pred velikim izazovima, ocenjuje Vasić, koji navodi da su ekonomske mere države bile neophodne.\nPodseća da je Narodna banka Srbije izašla odmah sa hitnim merama i omogućila moratorijum na otplatu kredita i lizinga.\nJedno od istraživanja, koje navodi Vasić, kaže da 70 odsto privrednika u zemlji tvrdi da trenutno ima probleme u poslovanju.\nProblemi se najčešće odnose upravo na tekuću likvidnost, isplatu plata, obaveza prema državi, bankama…\nNa pitanje Tanjuga da oceni kako se “drži” bankarski sektor u zemlji, Vasić kaže da su banke stabilne i likvidne, kao i država. “I dalje je bankarski sektor stabilan i likvidan. Raduje nas da je i država u isto takvom stanju”, rekao je Vasić i podsetio da je Agencija Fič pre nekoliko dana izašla sa potvrdom rejtinga našoj zemlji na nivou od BB+.\nTo potvrđuje, kaže, da se poslednjih godina radilo dosta po pitanju discipline javnih finansija što, kako je rekao, sada daje mogućnost državi da reaguje iz sopstvenih rezervi.\nNBS: Isplate sa računa penzionera do 80.000 dinara mesečno\nKako je moguće da novi vlasnici kapaciteta u...


NAŠE MALO ZA NEČIJI ŽIVOT CEO: Mladi bi trebalo da budu snaga i oslonac dobrovoljnog davalaštva krvi u Srbiji - eVršac\nPandemija Covid-19 drastično smanjila broj dobrovoljnih davalaca krvi među studentima. Uprkos pozivima, odziv slab.\nStudenti, kao mladi i zdravi ljudi, tokom pomenutih akcija dobrovoljno daju krv I tako spasavaju brojne živote. Budući profesori, lekari, umetnici, menadžeri, inženjeri, a istovremeno davaoci krvi, predstavljaju budućnost davalaštva krvi naše zemlje, jer mogu ličnim primerom, pozitivnom energijom i entuzijazmom širiti mrežu davalaca i motivisati ljude u svom okruženju da postanu humaniji, kaže dr Milica Jovičić, specijalista transfuziologije, načelnica Službe za prikupljanje, testiranje i proizvodnju krvi i produkata od krvi iz Instituta za transfuziju krvi Srbije.\nMladi ljudi su zdravi, vitalni, poletni i zato bi trebalo da budu snaga i oslonac davalaštva u našoj zemlji. Srbija je sa prosečnom starošću populacije od 43 godine, jedna od najstarijih u Evropi. U isto vreme imamo visok procenat obolelih od kardiovaskularnih bolesti, raka, dijabetesa i raste broj pacijenata kojima je krv kao potpora neophodna. Trudimo se da edukujemo mlade kako bismo razumeli koliko je njihova pomoć potrebna. Pozivamo ih i preko društvenih mreža, ali odziv je vrlo slab, kaže naša sagovornica.\nU tim godinama veliki broj dobrovoljnih davalaca koji su učestvovali u akcijama davalaštva u školi ili fakultetu, prestaju da daju krv. U trci za poslom, pozicijama i drugim obavezama kojima su okupirani, humanost i solidarnost nisu dovoljna motivacija za njih da bi odvojili malo svog vremena i dali krv. A onda u nekom trenutku, život mnoge od njih iznenadi jer krv zatreba da bi se spasao život članu njihove porodice, ili čak njima samima. Tada shvate koliko je davalaštvo važno. Tada shvate koliko ljudskih života zavisi od količina krvi koje uspemo da prikupimo. Tada shvate da krv treba da da ne „tamo neko”, već svako od nas kada se oseća dobro i kada je zdrav. Naše malo za nečiji život ceo!, poručuje dr Milica Jovićič.


Moskva i Vašington dogovorili nastavak konsultacija o bezbednosti u Siriji - 29.02.2016, Sputnik Srbija\nSAD i Rusija su se dogovorile oko nastavka konsultacija o bezbednosti svojih akcija u Siriji, saopštio je posle video konferencije zvanični predstavnik... 29.02.2016, Sputnik Srbija\nrusija, vesti, svet, sirija, pentagon\n„Razgovor je bio konstruktivan i obe strane su se složile da je potrebno nastaviti diskusiju povodom bezbednosti u istom sastavu“, rekao je on.\nKuk je podsetio da su prethodne slične konsultacije održane u oktobru prošle godine i u januaru ove godine.\nPredstavnik Pentagona je istakao da se „konsultacije povodom sporazuma o prekidu vatre, koji je utvrdila Međunarodna grupa za pomoć Siriji u Minhenu 12. februara, odvijaju posebno i drugim kanalima“.\n„Današnja video-konferencija je bila posvećena isključivo pitanjima bezbednosti i nije bila poligon za diskusiju o sporazumu za prekid vatre“, rekao je Kuk.\n26 Februar 2016, 08:15\nU ponedeljak je takođe održana i video-konferencija povodom memoranduma o uzajamnom razumevanju po pitanju letova u Siriji, saopštio je zvanični predstavnik Pentagona.\nPredstavnici Ministarstava odbrane SAD, pod rukovodstvom vršioca dužnosti pomoćnika ministra odbrane Elise Slotkin i šefa uprave Komiteta načelnika štabova za strateško planiranje i politiku general-potpukovnika Keneta Mekenzija održali su video-konferenciju sa ruskim kolegama. Tema razgovora je bila produženje realizacije bilateralnog memoranduma o uzajamnom razumevanju po pitanju bezbednosti letova u vazdušnom prostoru Sirije“, rekao je Kuk.\nPrema njegovim rečima, „strane su razmotrile mere za povećanje operacione bezbednosti snaga antiterorističke koalicije i ruske vojske u Siriji, kako bi se izbegli međusobni sukobi“.


RTS :: Mihajlovićeva: Ljudskost mora biti iznad političkih razlika\nPolitika Mihajlovićeva: Ljudskost mora biti iznad političkih razlika\nsubota, 16. nov 2019, 16:38 -> 16:46\nPotpredsednica Vlade Zorana Mihajlović i članica predsedništva SNS-a rekla je da su brojni negativni komentari na društvenim mrežama o zdravstvenom stanju predsednika Aleksandra Vučića nespojivi sa ljudskošću, pristojnošću i težnjom da Srbija bude tolerantno društvo.\nZorana Mihajlović je saopštila da su građani, na Međunarodni dan tolerancije koji treba da podseti na važnost međusobnog poštovanja i solidarnosti, svedoci izliva mržnje na društvenim mrežama i to na vest koje se tiče zdravstvenog stanja predsednika Vučića.\n"Elementarna pristojnost nalaže da se nijednom čoveku ne želi zlo, bez obzira da li se slažete politički ili ne", kaže Mihajlovićeva.\nIstiče da je za jednu državu važno da se poštuju institucije i ljudi koji obavljaju najviše državne funkcije, iako će u demokratiji uvek postojati različita mišljenja o nečijoj politici.\n"Ukoliko želimo da sačuvamo našu zemlju za budućnost i da sačuvamo naše društvo od mržnje, onda moramo biti svesni da politička neslaganja ne mogu biti važnija od ljudskosti i pristojnosti. Kao što je govorio patrijarh Pavle – budimo ljudi", poručila je potpredsednica Vlade.


Amerika: Nema tajnog plana za razmenu teritorija između Kosova i Srbije - Sputnjik Srbija\nAmerika: Nema tajnog plana za razmenu teritorija između Kosova i Srbije\n07:22 27.03.2020 (osveženo 13:43 27.03.2020) Preuzmite kraći link\nSjedinjene Američke Države saopštile su da nema tajnog plana o razmeni teritorija između Kosova i Srbije, kao što su neki spekulisali. Amerika je ponovo pozvala kosovske lidere da u potpunosti ukinu takse na robu iz Srbije.\nSve ovo navedeno je u zajedničkom saopštenju specijalnog izaslanika za dijalog Beograda i Prištine Ričarda Grenela, ambasadora Filipa Kosneta u Prištini i specijalnog predstavnika za zapadni Balkan Metjua Palmera.\n„Posvećeni smo radu sa bilo kojom vladom formiranom kroz ustavni proces“, poručila su trojica diplomata.\nKad je reč o taksama ponavljaju stav da one nanose štetu svim ljudima na Kosovu čime ometaju regionalnu saradnju u borbi protiv kovida-19, uključujući odlaganje ulaska neophodne robe.\nIstovremeno, trojica diplomata napominju da nema tajnog plana o razmeni teritorija između Kosova i Srbije, kao što su neki spekulisali.\nSpecijalni izaslanik predsednika Ričard Grenel nikad nije video, ni razgovarao o takvom planu“, navodi se u saopštenju\nAmerička vlada fokusira se na podršci nedavnim dogovorima o ponovnom uspostavljanju vazdušnih, železničkih i drumskih veza između Kosova i Srbije sa ciljem da se poboljša ekonomija i stvori ekonomski zamajac.\n„Verujemo da će taj zamajac dati novu energiju procesu dijaloga koji će dovesti do uzajamnog priznanja“, zaključuje se u zajedničkom saopštenju.\n06/04 20:31 Pandemija uživo: U Srbiji još sedam žrtava korone, nova dva slučaja zaraženih u Vladi Srbije\n06/04 20:27 Japanski naučnici odgonetnuli tajnu „crvene lepeze“ stare više od 1,4 hiljade godina


Članstvo u EU ključni spoljnopolitički prioritet Srbije\nPredsednica Vlade Republike Srbije Ana Brnabić istakla je danas, u razgovoru sa evropskim komesarom za susedsku politiku i pregovore o proširenju Oliverom Varhejiem, da je članstvo u Evropskoj uniji ključni spoljnopolitički prioritet Srbije i da je evropska budućnost Zapadnog Balkana važna za stabilnost celog regiona.\nBrnabić je prenela da će nastavak reformi biti prioritet buduće Vlade Srbije, i naglasila da je cilj svih reformi, koje Srbija sprovodi na putu ka EU, bolji život građana.\nSagovornicu su razgovarali o Godišnjem izveštaju Evropske komisije o napretku Republike Srbije, pri čemu je premijerka istakla da je značajno to što su ekonomski kriterijumi u izveštaju pozitivno ocenjeni.\nPredsednica Vlade i komesar Varheji posebno su razgovarali o Ekonomsko-investicionom planu Evropske komisije za Zapadni Balkan.\nPlanom su predviđena bespovratna sredstva u iznosu od devet milijardi evra iz IPA fondova i još 20 milijardi evra sredstava od međunarodnih finansijskih institucija za region Zapadnog Balkana, za period od 2021. do 2027. godine.\nU skladu sa tim, Brnabić je ocenila da je ovaj plan dodatan podsticaj i pomoć za nastavak reformskih procesa i da će doprineti rastu BDP-a i jačanju ekonomija.\nKao prioritetni, izdvojeni su projekti u oblasti infrastrukture, obnovljivih izvora energije, zelene ekonomije i digitalne infrastrukture.


II Biznis forum Brčko distrikta BiH od 6. do 9. novembra |\nStart / Fakulteti i Akademije / II Biznis forum Brčko distrikta BiH od 6. do 9. novembra\nVlada Brčko distrikta BiH, u saradnji sa Ekonomskim fakultetom Brčko Univerziteta u Istočnom Sarajevu i Udruženjem računovođa, forenzičara i revizora Brčko distrikta BiH, od 6. do 9. novembra organizuje II Biznis forum Brčko distrikta BiH.\nForum će se baviti svim relevantnim pitanjima koja su od značaja za stanje u Brčko distriktu Bosne i Hercegovine, počevši od stanovništva, poslovnog ambijenta, inovacija, investicija, kooperacija, preduzetništva, tržišta rada i obrazovanja.\nZvanično otvaranje Biznis foruma je 07. novembra 2018. godine u 11:00 časova u Domu kulture u Brčkom, gdje će biti održana i plenarna sekcija o temama – poslovni ambijent, investicije, inovacije, kooperacija i preduzetništvo.\nPrimarni cilj Biznis foruma Brčko distrikta BiH jeste da kroz dijalog, rasprave i razmjene mišljenja, ovaj forum i Brčko postanu prepoznatljivo mjesto, kao važan poslovni i investicioni događaj regije za širenje znanja i poslovnih ideja. Želja Organizacionog odbora je da primarni zaključak Biznis foruma bude jačanje privatnog sektora uz stimulisanje preduzetništva, povećanje konkurentnosti, primjenu modernih tehnologija, bolju integraciju u proces globalizacije i privlačenje kvalitetnih investitora, da bi u budućnosti ovaj forum dobio epitet investicionog foruma.\nOsim plenarnih sekcija, namjera organizatora jeste da okupe zainteresovane i oko tema: „Stanovništvo, demografske megapromjene i razvoj društva“ i „Tržište rada, obrazovanje i uticaj na privredni razvoj“.\nProgramom foruma predviđeno je da paralelne sekcije budu održane u hotelu „Jelena“, dok su trećeg dana foruma predviđeni sastanci investitora.\nPrijava učesnika na forum traje do 01. novembra, a svi zainteresovani punoljetni građani mogu da se registruju za učešće na forumu putem web stranice Biznis foruma: www.bfb.ba


Debakl projekta besplatnog interneta u EU | PC Press\nVeliki program Evropske komisije (EK) WiFi4EU, kojim je planirano da se u naredne dve godine podeli 120 miliona evra za uvođenje besplatnog interneta u gradovima i opštinama Evropske unije (EU), i službeno je doživeo debakl. Nakon što je 15. maja, usled velike navale, preko 18,5 hiljada evropskih gradova i opština, koji su požurili da se prijave za vaučere od po 15.000 evra, pao kompletan sistem, dan pre isteka poziva, umesto objave rezultata stiže objava da je poziv – poništen.\n“Pored velikog uspeha, u smislu broja prijava, Izvršna agencija za inovacije i mreže (INEA), Evropska komisija je odlučila da otkaže prvi poziv za podnošenje prijava objavljen 15. maja. Nakon temeljne istrage, zaključeno je da zbog tehničke greške podnosioci prijava nisu mogli da se prijave pod jednakim uslovima. Novi poziv za podnošenje prijava objavi će se na jesen 2018. (tačan datum biće objavljen naknadno). Portal će ponovno biti u funkciji nakon informatičkih prilagođavanja. „Ako ste već registrovali vašu opštinu ili preduzeće za ugradnju Wi-Fi na ovom portalu, o ponovnom pokretanju portala i datumu objave sledećeg poziva obavesti ćemo vas e-mailom. Nećete morati da se ponovno registrujete“, objavljeno je 14.6. na službenim stranicama WiFi4EU projekta, a mail s istim sadržajem poslat je gradovima i opštinama koji su pre mesec dana uspeli da se prijave, u prvih nekoliko sekundi, koliko je portal izdržao.\nDa podsetimo o ovom projektu EU pisao je pcpress.rs i tom prilikom je istaknuto da je do pada došlo zbog problematičnog kriterijuma dodele vaučera. Princip ‘najbržeg prsta’ (first-come, first-served), dogodilo se da su svi, preko 18,5 hiljada gradova i opština, požurili da se prijave za vaučere odmah u 13 sati 15. maja, što sistem, pa ni EU nije izdržao. Koliko je tačno gradova i opština uspelo, u tih nekoliko sekundi da se prijavi, i dalje nije poznato.\nTagovi: besplatan Internet, EK, EU, Evropska komisija, Evropska Unija, INEA, WiFi4EU\n← AI detektuje kretanje kroz zidove\nOtkrivena još jedna ranjivost u okviru Intel Core i Xeon procesora →


Enetel Solutions Portal za kolaboraciju digitalno potpisanih dokumenata – alat za digitalnu transformaciju – Enetel\nMediji < Portal za kolaboraciju digitalno potpisanih dokumenata – alat za digitalnu transformaciju\nDigitalna transformacija je nesumljivo ključni faktor u rastu bilo koje organizacije, nevezano od industrijske vertikale kojoj pripada, veličine, prometa ili regiona na kome posluje. Ukoliko želite da ste konkuretni, efikasni i uvek korak ispred konkurencije, veliki deo planiranja i strategije se posvećuje digitalizaciji poslovanja. Ono što možda ostaje nejasno su konkretni koraci i smernice koje organizacija treba da preduzme da bi se uspešno digitalizovala.\nU evropskim zemljama, vizionarske kompanije na krilima digitalizacije već godinama ostvaruju svoje ciljeve – veći profit i bolji konkurentski položaj na tržištu, pa je logično ugledati se na njihov model i iskustva. Evropski standardi i zakoni omogućili su organizacijama da koriste digitalni potpis, verifikaciju, elektronsku identifikaciju, kolaboraciju, digitalnu arhivu… EIDAS regulativa (Electronic Identification Authentication and Trust Services) postala je obaveza ali i ključna prekretnica za inteoperabilnosti, sigurno online poslovanje i digitalnu kolaboraciju.


Zaposlenost povećana za 6,1 odsto\nOn je istakao da je stopa nezaposlenosti, “sa više od 20 odsto na početku mandata aktuelne vlasti, oborena na 17,9 odsto”.\n“Stopa nezaposlenosti već duže vreme stagnira, ali je naša želja da bude ispod 15 odsto”, kazao je Martinović.\nOn je najavio da će NSZ naredne godine, kao i ove, realizovati više mera za zapošljavanje. Ove godine će, prema Martinovićevim rečima, različitim merama zapošljavanja biti obuhvaćeno oko 25.000 građana Srbije.\n“Ukoliko Vlada i Skupština Srbije budu dale zeleno svetlo naredne godine bi za aktivne mere zapošljavanja trebalo da bude izdvojeno 2,8 milijardi dinara, i dodatnih 550 miliona dinara za zapošljavanje osoba sa invaliditetom”, naglasio je Martinović.\nPrema njegovim rečima, ti iznosi bili bi dodatno uvećani sredstvima koje lokalne samouprave izdvajaju za realizaciju lokalnih akcionih planova zapošljvanja i sredstvima iz pretpristupnih fondova Evropske unije (IPA).\nMartinović i ministar rada Aleksandar Vulin danas su u prostorijama niške filijale NSZ uručili ugovore o obuci u kompaniji “Džonson elektrik” prvoj grupi od 29 mladih nezaposlenih.\nVulin je istakao da će do kraja godine obuku proći ukupno 85 nezaposlenih, a “Džonson elektrik” imaće obavezu da ih zaposli na najmanje šest meseci.\n“Obuku za poznatog poslodavca do kraja godine moći će da završi 820 ljudi na području čitave zemlje, a naredne godine broj onih koji će takvu obuku moći da prođu biće povećan na 2.000”, kazao je Vulin.\nDirektor “Džonson elektrika” u Nišu Saša Mladenović najavio je da će do kraja godine ova kompanija broj zaposlenih povećati sa sadašnjih 311 na 500, a do kraja avgusta naredne godine na 1.000 radnika.\nMladenović je rekao da “Džonson elektrik” planira povećanje kapaciteta i broja zaposlenih u Nišu sve do 2020. godine, kada bi broj radnika trebalo da iznosi oko 3.500.


Raste podrška za borbu protiv korupcije\nSkidanje prašine sa izveštaja o potencijalnim korupcionaškim aferama, koje su antikorupcijska tela godinama slala nadležnima i pokretanje postupka protiv Miroslava Miškovića, biznismena koji je u Srbiji smatran nedodirljivim, ulilo je malo optimizma i građanima, već gotovo pomirenim sa tim da je korupcija nešto sa čime se društvo nikada neće izboriti.\nIstraživanje koje je za Program za razvoj UN uradio CESID, pokazalo je rast podrške javnosti vlastima za borbu protiv te negativne društvene pojave, kao i da sami građani sve više razumeju ozbiljnost problema korupcije. U Srbiji je od leta pokrenuto oko 150 predmeta u borbi protiv korupcije, primećuje Stalni koordinator UN u Srbiji Vilijam Infante.\n„Među slučajevima koji su otvoreni su i oni iz privatnog i oni iz javnog sektora. Otvoreni su predmeti i protiv članova Demokratske stranke i protiv Srpske napredne stranke i protiv Socijalističke partije Srbije i drugih partija. To mi govori da je vlada u toj borbi objektivna i nepristrasna, a to je ono što želimo da vidimo – nultu toleranciju za korupciju i da niko nije iznad zakona“, kaže Infante.\nVilijam Infante, foto: Saša Čolić\nGrađani Srbije, najviše korupcije i dalje prepoznaju u političkim partijama, pre svega u načinu na koji se finansiraju njihove predizborne kampanje. U samom vrhu te liste i dalje su i oblasti zdravstva i pravosuđa. Interesantno je međutim da građani istovremeno otvoreno priznaju da su uglavnom oni ti koji nude mito kako bi rešili neki problem. Ipak, prema rečima programskog direktora CESID-a, Marka Blagojevića, primetno je i da su građani u znatno manjoj meri spremni da učestvuju u korupciji, a da su spremniji i da je prijave.\n„Jer je atmosfera bitno drugačija od one koju smo imali pre sedam meseci. Atmosfera je u kojoj se to u daleko, daleko većoj meri smatra socijalno nepoželjnim i ponašanjem sa visokim nivoom društvene opasnosti nego što je to bio slučaj ranije. Dakle, 40 odsto ljudi sada kaže da ne bi platili mito, naspram 33 odsto koliko je to reklo u junu i u nekom od niza ranijih istraživanja koja se izvode od 2009. godine“, rekao je Blagojević.\nStrategija pokvarenih jabuka\nPredsednik Odbora Agencije za borbu protiv korupcije Zoran Stojiljković, smatra međutim da, iako su rezultati dobri, razloga za preterani optimizam i dalje nema.\n„O rezultatima istraživanja mogu da kažem samo sledeće – ovo samo nije tako dramatično loše kao što je bilo ranije, ovo je tek za olakšanje. Pravo je pitanje kako da stabilizujemo i popravimo ove rezultate. Rekao bih da je to moguće samo sinergijom preventivnog, edukativnog i represivnog delovanja. Jer samo represija, koju građani Srbije vole, to vam je strategija pokvarenih jabuka u kojoj mislite da ste vađenjem pokvarenih jabuka rešili problem, a problem počinje u voćnjaku“, kaže Stojiljković i dodaje da je za temeljnu borbu protiv korupcije i učešće Agencije u toj borbi, potrebno prvo doći do stanja u kome će svako raditi svoj posao i u kome će biti omogućeno da se taj posao radi.\n„Agencija i slična tela moraju da imau veću efikasnost i veću autonomiju, jedno bez drugog ne ide. Vidite, trenutno je Agencija samo zakonom predviđen organ bez pravno zakonodavne inicijative i svaka je vlada može ukinuti zakonom. Preporuke Agencije koje dođu u Skupštinu imaju veliko zakašnjenje, Skupština još nije razmatrala naš izveštaj iz 2011. godine. Ako te preporuke nekoga ne budu obavezivale, to vam je onda standardna forma u kojoj se ja igram sa vama, uputim vam preporuke, vi značajno klimnete glavom, usvojite to na sednici skupštine i nikome ništa“, ocenio je Stojiljković\nJačanje borbe protiv korpucije odavno je poznat uslov za dalji evropski put Srbije, ali i neophodna stavka za ekonomski razvoj zemlje u kojoj je veliki procenat stanovništva bez posla, i gde i oni koji rade teško preguraju do kraja meseca.\nPredstavnik UN Vilijam Infante, slikovito je objasnio da je suzbijanje te negativne pojave osnovni preduslov za stvaranje dobrog biznis ambijenta, privlačenje novih investitora i otvaranje novih radnih mesta. Za ostvarenje tog cilja je ipak, kako upozorava, neophodna dugoročna posvećenost.\n„Poslovni svet želi da zna da ovo nije samo privremena promena filozofije“, zaključio je Infante.


Lavrov: Verujem da će „Severni tok 2“ biti realizovan, nećemo uticati na Nemačku - Sputnjik Srbija\n21:38 29 Novembar 2020\nLavrov: Verujem da će „Severni tok 2“ biti realizovan, nećemo uticati na Nemačku\n20:48 19.05.2020 Preuzmite kraći link\nMinistar spoljnih poslova Rusije Sergej Lavrov izjavio je da veruje da projekat „Severni tok 2“ neće biti obustavljen i dodao da Rusija, za razliku od američkih partnera, po tom pitanju neće uticati na Nemačku.\n„Ne mislim da projekat može da bude zaustavljen. Uveren sam da će biti realizovan, za to su zainteresovane i Nemačka i druge evropske zemlje, čije kompanije učestvuju u njegovoj realizaciji, za to je zainteresovana, na kraju krajeva, cela Evropa, jer će to ojačati evropsku energetsku bezbednost“, rekao je Lavrov na pres-konferenciji posle sastanka Saveta država Baltičkog mora.\nU tom kontekstu, ruski ministar je najavio da će uskoro, tokom današnjeg dana, razgovarati s nemačkim kolegom Hajkom Masom. Lavrov je, međutim, istakao da Rusija neće pokušavati da u vezi s tim pitanjem utiče na Nemačku.\nNaime, Federalna mrežna agencija Nemačke (BNA) odbila je zahtev „Nord strima 2 AG“, operatora gasovoda „Severni tok 2“, da ovaj gasovod oslobodi pravilnika ažurirane Gasne direktive Evropske unije.\nPrema navodima, ova odluka znači da operator gasovoda mora najmanje polovinu kapaciteta gasovoda da rezerviše za alternativne dobavljače, uprkos njihovom odsustvu. Drugim rečima, „Gasprom“, koji ima monopol na isporuku ruskog gasa u inostranstvo, može da isporučuje samo 27,5 milijardi kubnih metara gasa godišnje, a ne 55 milijardi.\nNeću o tome pričati s Masom\n„Nemam nameru da o tome razgovaram s Masom. Neću terati nemačku vladu na ovu ili onu odluku, kako to pokušavaju naši američki partneri“, rekao je on.\n„Nedavno, ili, kako mislim, juče je američki državni sekretar Majk Pompeo razgovarao telefonom s Masom, s kojim ću imati razgovor za sat vremena… Pompeo je direktno pozvao Nemačku da ne učestvuje u projektu ’Severni tok 2‘“, rekao je šef ruske diplomatije.\nRuski ministar je apelovao da se to pitanje ne politizuje, ističući da će se sve rešavati na pravnom polju. Ukazao je da je, međutim, činjenica da postoje aktivni napori da se projekat ometa.\nLavrov je upozorio da bi poteškoće u vezi s ovim projektom mogle za posledicu da imaju više cene gasa u Evropi.\nKo se protivi projektu\nPropisi Gasne direktive EU izmenjeni su zbog aktivnog suprotstavljanja izgradnji gasovoda od strane Ukrajine, SAD, Baltičkih zemalja i Poljske, koje smatraju da je projekat isključivo politički i da će pojačati zavisnost Evrope od Rusije.\nKrajem prošle godine američki predsednik Donald Tramp potpisao je vojni budžet koji predviđa sankcije protiv gasovoda „Severni tok 2“ i „Turskog toka“. Sjedinjene Američke Države zahtevale su da kompanije koje polažu cevi za gasovode, odmah prestanu sa radom. Švajcarska građevinska kompanija „Olsiz“ povinovala se zahtevima SAD.\nrealizacija, Severni tok 2, Rusija\n21:36 Masovna hapšenja na protestu protiv karantina u Belgiji /video/\n21:30 Ostvaruje se Teslino predviđanje: „Anti-laseri“ približavaju čovečanstvo bežičnoj budućnosti


Petak, 23/08 - Fudbal, Španija, La Liga\n23/08Granada vs Sevilja1X2tip: 2\nOvog vikenda je na programu drugo kolo španske La Lige, a u premijernom susretu će snage odmeriti fudbaleri Granade i Sevilje. Meč između ove dve ekipe je zakazan za 20 časova.\nGranada je prošle sezone bez većih problema došla do plasmana u La Ligu, i na taj način se vratila u najkvalitetnije špansko takmičenje posle jedne sezone pauze. Ova ekipa je u prvom kolu odigrala jedan fenomenalan susret u kom je palo čak osam golova pošto su remizirali sa Viljarealom u gostima, a taj meč je završen rezultatom 4:4. Svakako, to je sjajan rezultat po Granadu pošto su u poslednjih 15-ak minuta gubili 4:2, ali su posle velike borbe uspeli da dođu do veoma važnog remija na startu šampionata.\nSa druge strane, Sevilja želi konačno da dođe do plasmana u Ligu šampiona, pošto dve prethodne sezone to nisu uspeli da ostvare. Naime, ova ekipa je oba puta završila ispod četvrtog mesta, što im je donelo plasman u Ligu Evrope, ali je očigledno da se Sevilja ne zadovoljava sa tim. Odlično je ekipa iz Andaluzije startovala u ovom šampionatu, pošto su u prvom kolu ostvarili veoma važnu pobedu na gostovanju kod Espanjola, pošto su pružili jednu dosta dobru partiju. Sigurno je da sa sjajnim partijama žele da nastave i na gostovanju kod Granade.\nGranada je sjajno startovala u novom šampionatu pošto su u svom prvom meču nakon povratka u La Ligu remizirali na gostovanju kod Viljareala. Sa druge strane, i Sevilja je odigrala jedan sjajan susret i pokazala da će ove godine biti glavni favorit za osvajanje tog četvrtog mesta koje na kraju sezone donosi plasman u Ligu šampiona. Sigurno je da sa dobrim partijama žele da nastave i na gostovanju kod Granade koja igra nešto slabije na svom terenu nego na gostovanjima, pa vam zbog svega toga predlažemo da odigrate 2 koju kladionica Meridianbet plaća sa sjajnom kvotom 1.84.


Čunjevi za fudbal, rekviziti za trening - Bma Trading\nZagrevanje u formi koja se danas primenjuje u fudbalu nije oduvek postojalo. Praksa da se igrači zagrevaju pred utakmicu započela je u engleskom fudbalu nakon što su videli kako se igrači evropskih timova organizuju i pripremaju pre početka utakmice. Njihovo pojavljivanje na terenu, primena “gimnastičkih vežbi” i dodavanje loptom u početku je predstavljalo deo zabave, dok se kasnije nije shvatila jasna svrha njihovog ponašanja. Možda sada izgleda čudno, ali bilo je potrebno dosta vremena da zagrevanje koje je bilo zastupljeno u drugim sportovima, posebno u atletici, bude prihvaćeno u fudbalu, čunjevi za fudbal. Fudbalski treneri su saglasni u tome da je zagrevanje veoma bitno za dobru, prvenstveno fizičku, kao i psihičku, pripremu fudbalera pre treninga ili utakmice.\nSvako vežbanje fudbalera započinje zagrevanjem. Vežbe koje se primenjuju pomažu da se spreči istegnuće mišića ili eventualno nastajanje druge povrede tokom treninga ili utakmice. Zagrevanje se ne primenjuje samo da bi se podigla srčana frekvencija i da se rastegnu mišići, već da se fudbaleri fizički i psihički pripreme za trening ili utakmicu. Specifičnosti fudbala ogledaju se u činjenici da se tokom treninga ili utakmice napravi veliki broj kretanja velikom brzinom, promene pravca trčanja, skokovi, padovi i ustajanja, pri čemu to može da se to dogodi u samom početku, ili u bilo kom delu aktivnosti. Kretanje maksimalnim intenzitetom može biti uspostavljeno iz nekog prathodnog kretanja, ili čak iz stanja mirovanja, što može biti opasno za fudbalere. Dobrim zagrevanjem podstiče se odvažnost sportiste, bolji pristup treningu ili utakmici, uzdiže se timski duh i poboljšava se izvođenje. Zagrejani mišići su sposobni da brže iskoriste potrebnu energiju kada su zagrejani, tako da se na ovaj način može uticati na brzinu i snagu koji su veoma bitni u savremenom fudbalu, kao i na mogućnost vršenja složenih veština i pokreta sa velikom tačnošću i preciznošću, čunjevi za fudbal. Kod većine fudbalera zagrevanjem, ukoliko je zabavno, utiče se na postizanje pozitivnog mentalnog stava prema utakmici usmeravajući energiju na tehničko-taktičke sposobnosti. Na osnovu ovoga odgovarajućim zagrevanjem postižu se tri cilja:\nZagrevanje može da obuhvati vežbe sa i bez lopte. S obzirom na strukturu kretanja i samu suštinu igre, koja podrazumeva elemente fudbalske tehnike i taktike, obavezno je da uvek budu zastupljene vežbe sa loptom. Vežbe sa loptom, koje mogu da ispune aspekt i fizičkog i tehničko-taktičkog zagrevanja istovremeno, fudbalerima su interesantnije i igrači im pristupaju zadovoljniji i srećniji, čunjevi za fudbal. Efekti ovakvog pristupa zagrevanju ogledaju se u postepenom povećanju pažnje, a igračima se omogućava da osete loptu, uslove za igru, teren i kretanje lopte po njemu, kao i kompletan ambijent za trening i utakmicu.\nZvanična takmičenja pod pokroviteljstvom FIFA i UEFA, kao i prvenstvene i kup utakmice koje televizija direktno prenosi imaju jasno određene vremenske zahteve za organizaciju zagrevanja i vreme izlaska na teren pre početka utakmice, čunjevi za fudbal. Zbog toga je neophodno u razmatranje uzeti vremensku organizaciju zagrevanja, kako se efekti zagrevanja ne bi izgubili do početka utakmice. Mišićna i telesna temperatura ostaju povišene i nekoliko minuta posle završetka vežbanja. Temperatura tela može da nastavi da raste još neki period što je uzrokovano cirkulacijom zagrejane krvi kroz telo. U ovom periodu igrači mogu imati korist od kratkog oporavka i predaha, kao i od završnih mentalnih priprema za utakmicu, čunjevi za fudbal. Vežbe zagrevanja imaju svoj značaj nezavisno od takmičarskog nivoa fudbalera. Prema strukturi i intenzitetu moraju da budu prilagođene potrebama i mogućnostima igrača u odnosu na nivo takmičenja. Kondicioni treneri i fizioterapeuti mogu i moraju da budu uključeni u planiranje i organizaciju vežbi, kao i u ispunjenje pojedinačnih zahteva igrača.\nIzvor : www.fudbalskikod.com\nAutor teksta : Dr Dejan Suzović


PRODUKTNA BERZA: Raste cena kukuruza i pšenice - Bolja Zemlja\nMinule nedelje na Produktnoj berzi ukupan promet iznosio je 4.635 tona robe, što je povećanje od 53,22 procenta. Finansijska vrednost bila je 133,8 miliona dinara, što je povećanje od 27,24 posto.\nU nedeljnom izveštaju navodi se da je zabeležen rast cena kukuruza i pšenice, dok je cena soje nastavila da pada. Ponderisana cena kukuruza bila je 26,16 dinara za kilogram bez PDV-a, što je rast od 2,97 procenata u odnosu na predhodnu nedelju, a pšenice 23,04 dinara po kilogramu bez PDV-a. Cena soje i minule nedelje nastavila je da pada, a ponderisana cena iznosila je 75,55 dinara po kilogramu bez PDV-a. U odnosu na predhodni period cena ove uljarice niža je za 1,88 procenata.\nTerminske cene kukuruza i pšenice izjednačile su se na nivou od 185 evra po toni u dinarskoj protivrednosti na dan plaćanja po srednjem kursu NBS, na paritetu SRT Dunavske luke.\nPrethodni tekstU zakup na 15 godina ponuđeno 3.915 hekatra državnog zemljišta\nSledeći tekstTri velika konkurs: Za poljoprivrednike bespovratno 2,5 milijarde dinara


Nemanja Đorđević, autor sa Admiral Bet SPORT - Stranica 139 od 305\nAktuelno Fudbal Liga šampiona Međunarodni fudbal Nemačka\nTrener platio ceh posle katastrofe Šalkea u Mančesteru\nAuthor Nemanja ĐorđevićPosted on 14. marta 2019. 19:54 14. marta 2019. 19:41\nUprava Šalkea saopštila je da je raskinula ugovor sa trenerom Domenikom Tadeskom posle katastrofalnog poraza od Mančester Sitija (7:0) u osmini finala Lige šampiona. "Rudari" su, posle poraza na...\nABA liga Aktuelno Evroliga Košarka Ostalo\nNastavlja se grčki cirkus – i Panatinaikos želi da igra ABA ligu!\nAuthor Nemanja ĐorđevićPosted on 14. marta 2019. 19:23 14. marta 2019. 18:50\nOvog jutra dobili smo potvrdu da je Olimpijakos i zvanično zatražio od čelnika ABA lige da bude primljen u regionalno takmičenje. Samo nekoliko časova kasnije, kako prenose grčki mediji...\nNikolić divljao u Kruševcu posle sukoba sa Lazetićem\nAuthor Nemanja ĐorđevićPosted on 14. marta 2019. 18:49 14. marta 2019. 18:23\nEkipa Partizana donela je sebi malo mira ubedljivom pobedom protiv Napretka u Kruševcu (4:0) za plasman u polufinale Kupa Srbije. Međutim, iako su pitanje pobednika protiv "Čarapana" rešili veoma...\nSkols podneo ostavku posle samo mesec dana!\nAuthor Nemanja ĐorđevićPosted on 14. marta 2019. 18:15 14. marta 2019. 18:19\nPol Skols, legendarni engleski reprezentativac, podeno je ostavku na mesto menadžera Oldam Atletika posle samo mesec dana. Skols je na klupu četvrtoligaša seo 11. februara i već sledećeg dana...\nBen: Da završimo sezonu bez poraza\nAuthor Nemanja ĐorđevićPosted on 14. marta 2019. 17:37 14. marta 2019. 17:33\nFudbaleri Crvene zvezde plasirali su se u polufinale Kupa Srbije, savladavši surdulički Radnik (2:1), a za najlepši detalj meča pobrinuo se El Fardu Ben. Posle prvenca Mirka Ivanića, reprezentativac...\nZvezdinim klincima omladinski "večiti" derbi\nAuthor Nemanja ĐorđevićPosted on 13. marta 2019. 15:00 13. marta 2019. 15:08\nOmladinci Crvene zvezde savladali su Partizan kao gosti i nastavili pohod ka odbrani titule – 3:1 (1:0). Sjajan početak crveno-belih ukrasio je pogodak Njegoša Kupusovića. Napadač Zvezde iskoristio je odličnu...\nAuthor Nemanja ĐorđevićPosted on 13. marta 2019. 14:40 13. marta 2019. 14:23\nZa razliku od našeg Novaka Đokovića, Rodžer Federer plasirao se u osminu finala Indijan Velsa bez većih problema. Švajcarac je rutinski savladao zemljaka Stana Vavrinku maksimalnim rezultatom po setovima –...\nĐoković posle poraza: Bio je to jedan od "onih dana"…\nAuthor Nemanja ĐorđevićPosted on 13. marta 2019. 14:10 13. marta 2019. 14:13\nNovak Đoković rekao je posle neočekivanog poraza od Filipa Kolšrajbera da ne voli da gubi, što se posebno odnosi na one najvažnije turnire. Prvi teniser sveta izgubio je od...\nAktuelno Engleska Fudbal Insajder dana KLADIONICA Međunarodni fudbal\nInsajder dana: Puki vodi "Kanarince" u Premijer ligu\nAuthor Nemanja ĐorđevićPosted on 13. marta 2019. 13:33 13. marta 2019. 13:32\nKao i svake godine, engleski Čempionšip ispostavi se kao jedna od najboljih i najdramatičnijih liga. I ove sezone gledaćemo žestoku borbu tri tima za prva dva mesta, koja direktno...\n1 … 138 139 140 … 305


NACRT ZAKONA O KULTURI: Nacrtom zakona propisani izvori finansiranja kulture\nNacrtom zakona o kulturi prvi put u zakonodavstvu Republike Srpske propisani su oblici izvora finansiranja kulture i definisani konkretni načini ostvarivanja kulturne politike.\nStrategije razvoja kulture i institucija javnog konkursa prepoznati su kao ključna sredstva u procesu ispunjavanja prethodno utvrđenih i zacrtanih kulturnih potreba, ističe se u obrazloženju Nacrta zakona o kulturi koji bi Narodna skupština trebalo da razmatra na 24. redovnoj sjednici.\nZakonskim odredbama definisan je pojam umjetnika i stručnjaka u kulturi i uvođenje registara, što bi trebalo da doprinese jačanju njihove pozicije u kulturi Republike Srpske.\nU obrazloženju se navodi da je bilo neophodno da jasno bude definisan način ostvarivanja opšteg interesa u kulturi i obavljanje kulturnih djelatnosti, prava, obaveze i odgovornosti svih subjekata u kulturi, uslovi za obavljanje djelatnosti u kulturi, uslovi i postupak za sufinansiranje i finansiranje djelatnosti u kulturi, kulturna politika, kao i druga pitanja od značaja za kulturu.\nPredmet ovog zakona je i uređivanje materijalno-pravnog, procesnog i organizacionog statusa udruženja u kulturi, koje je Ministarstvo prosvjete i kulture Republike Srpske prepoznalo kao važnog partnera u razvoju kulture.\nIZVOR: Vebsajt Glas Srpske, 18.03.2018.


Lufthanza: Nadzorni odbor podržao plan spasavanja - Izazov\nNovi magazin 1. juna 2020. 00:00\nNadzorni odbor Lufthanze dao je danas „zeleno svetlo“ za plan spasavanja te avio kompanije nakon što su nemačka vlada i Evropska komisija u petak postigle sporazum o uslovnoj pomoći od devet milijardi evra.\n„Nakon intenzivnih razgovora odlučili smo da odobrimo predlog koji nam je podneo Upravni odbor. Našim akcionarima preporučujemo da slede isti put“, izjavio je predsednik Nadzornog odbora Luhfthanze Karl-Ludvig Klaj.\nKako je saopšteno, Klaj je dodao da se mora „jasno reći“ da se „Lufthanza suočava sa velikim poteškoćama“.\nPlan koji predviđa da država postane najveći akcionar kompanije sa 20 odsto kapitala i dva mesta u Nadzornom odboru, još će morati da odobre akcionari koji će se sastati na virtuelnoj vanrednoj skupštini 25. juna, precizira se u saopštenju.\nNadzorni odbor je u sredu odbio da odobri plan spasavanja, smatrajući da će nadoknada koju traži Evropska unija „oslabiti“ kompaniju, već u velikim poteškoćama zbog pandemije korona virusa.\nNemačka vlada se, međutim, u petak dogovorila sa Briselom o novoj verziji plana spasavanja koji je odobrio Upravni odbor.\nLufthansa će morati da ustupi konkurentima do 24 slota za poletanje i sletanje, a Komisija je zatražila i da ova kompanija ustupi do 20 aviona i još slotova, rekao je neimenovani izvor blizak pregovorima.\nSindikati RGZ: Reforma se loše sprovodi, nema mera zaštite od…\nMnogi poslodavci razmišljaju o otpuštanjima: Korona preti i virusom…


25 godina apsurda u Zakonu o kulturnim dobrima\nZakon o kulturnim dobrima nalaže da stanovnici centralnih beogradskih opština stanove prilikom prodaje prvo moraju da ponude Zavodu za zaštitu spomenika\nZakon o kulturnim dobrima iz 1994. čiju izmenu NALED zagovara godinama zbog odredbi koje privredi nameću obavezu da nepotrebno čuva velike količine poslovne dokumentacije na papiru kao potencijalnu arhivsku građu, krije još jedan apsurd za naše prilike – pravo preče kupovine države nad nekretninama koje po oceni resornih institucija spadaju u kulturna dobra.\nOva odredba nije primenjivana više od 20 godina, ali kako su od prošle godine u katastar upisani „Arheološki lokalitet antički Singidunum“, koji obuhvata delove Vračara i Starog grada, kao i nekoliko kulturno-istorijskih celina na teritoriji Palilule, Dorćola i Zemuna, veliki procenat stanovnika ovih opština koji odluče da prodaju stan, sada moraju prvo da ga ponude Zavodu za zaštitu spomenika Beograda, pa tek onda drugom kupcu po istoj ili nižoj ceni.\n- Neko ko je pisao zakon nije vodio računa da se u Beogradu godišnje proda između 11.000 i 14.000 stanova i da će Zavod morati da odgovori na najmanje 1.000 ponuda, a da četrdesetak zaposlenih u Zavodu verovatno imaju pametnija posla nego da troše vreme na odbijanje ponuda, jer budžet Zavoda nije dovoljan za kupovinu makar jednog stana imajući u vidu da se neki nalaze na lokacijama kao što su Terazije ili Knez Mihailova i da koštaju i do 500.000 evra. Takođe se nameće pitanje da li je iko razmišljao da li Zavod ima interes da kupuje stanove u višespratnicama, koje verovatno nikada neće kupiti cele, da bi ih jednog dana srušio i ispod njih vršio iskopavanja u potrazi za antičkim Singidunumom. Ova besmislena odredba usporava promet nepokretnosti za 15 i više dana, koliko pred Zavodom za zaštitu spomenika traje procedura pribavljanja odgovora o zainteresovanosti po pravu preče kupovine, koji je uvek negativan – objašnjava saradnik NALED-a Đorđe Vukotić.\nPrema njegovim rečima, spornu odredbu člana 119. Zakona trebalo bi promeniti tako što bi država imala pravo preče kupovine isključivo spomenika kulture, a ne svih kulturnih nepokretnih dobara, jer je reč o formulaciji koja je preširoka i omogućuje da svaka zgrada, od šupe do solitera, bude uvedena u ovaj režim iz najrazličitijih razloga, npr. jer je u njoj živela neka značajna ličnost, desio se neki istorijski događaj, deo je neke ambijentalne celine ili je pak podignuta na antičkim nekropolama (grobljima) i sl.\nSličan problem ovaj zakon je napravio i kod obaveze čuvanja dokumentacije. Kako arhivi nemaju kapacitete da utvrde koji dokumentarni materijal, bilo da je pisan, crtan, fotografisan ili štampan, može da bude od posebnog značaja za kulturu i nauku, zakon je građanima i privredi nametnuo obavezu da sve što kreiraju čuvaju o svom trošku i da pre uništavanja zahtevaju odobrenje nadležnog arhiva.\nIako je jasno da je ova odredba neprimenljiva u slučaju građana, jer takav materijal može da bude i selfi fotografija, video sa letovanja ili dečiji crtež, ona je privredi nametnula visoke troškove skladištenja dokumentacije koja nema nikakav kulturni niti istorijski značaj. Veće firme u Srbiji godišnje potroše i više od 150.000 evra na čuvanje ugovora, faktura i drugih papira koje su u obavezi da drže u svojoj arhivi najmanje 10 godina.\nObaveza bez novčane kazne, ali...\nIako Zakon o kulturnim dobrima kaznenim odredbama ne propisuje sankcije ukoliko građani ne ponude Zavodu za zaštitu spomenika da po pravu preče kupovine kupe stan ili kuću u objektu koji je u režimu zaštite kulturnog dobra, ova besmislena procedura se uvek sprovodi jer bi u suprotnom Služba katastra RGZ-a odbila upis prava svojine, s obzirom na to da je Zavod u prethodnoj godini izvršio zabeležbu ovog svog prava u katastar. Koliko je zakon zastareo svedoči i podatak da za druge prekršaje koji dovode do uništenja kulturnih dobara, uključujući i spomenika kulture propisuje penale u „novim dinarima“ - od 70 do 10.000 dinara.


Back Industrijska ambalaža Serbia\nIndustrijska ambalaža pruža zaštitu u svakoj fazi proizvodnje, kao što su skladištenje i transport rezervnih delova, polugotovih i gotovih proizvoda.\nOtkrijte naša rešenja, koja su pouzdana, bezbedna i izrađena po meri za visokokvalitetnu industrijsku ambalažu. Naši R&D centri rade sa različitim unosima papira, vrstama talasa i ispitivanjima kako bi napravili ambalažu koja može da se nađe i u najsurovijem okruženju.\nZahvaljujući mašinama kojim raspolažemo možemo da ponudimo ambalažu od jedne vrste materijala, ili kompozitnu ambalažu velikih formata, od male do veoma velike serije.\nNaše odeljenje za industrijsku ambalažu je specijalizovano za ambalažu visokih performansi za čitav niz sektora, od hrane do automobilske industrije i hemikalija u rinfuzu. Kompanija DS Smith koristi svoje dugogodišnje iskustvo u industrijskim procesima kako bi ponudila rešenja koja štite proizvode prilikom skladištenja i transporta.\nNaš tim industrijskih dizajnera pomaže da se razviju inovativna pakovanja koja sprečavaju oštećivanje i smanjuju troškove u vašem lancu snabdevanja. Preko razgranate mreže možemo da isporučimo kutije velikog formata u velikim i malim količinama.\nNaš asortiman obuhvata kutije za izvoz za jednokratnu i kontejnere za višekratnu upotrebu. Obzirom da koristimo visokokvalitetni karton u više kvaliteta, možemo da dizajniramo pakovanja i za najzahtevnije uslove.


Donald Tusk: Posebno mesto u paklu svima koji su za Bregzit bez plana - BBC News na srpskom - Dnevni list Danas\nPočetna » BBC News na srpskom » Donald Tusk: Posebno mesto u paklu svima koji su za Bregzit bez plana\n0Piše: BBC News na srpskom 06. februara 2019. 20.59\nUvek sam bio uz vas, svim srcem, poručio je Tusk Britancima koji su za ostanak njihove zemlje u Evropskoj uniji\nPredsednik Evropskog saveta Donald Tusk pričao je o „posebnom krugu pakla“ za sve one koji „promovišu Bregzit bez ikakvog nacrta plana kako da on bude bezbedno izveden“.\nTusk je to izjavio u Briselu, nakon razgovora sa irskim premijerom Leom Varadkarom.\nBritanski poslanici koji podržavaju Bregzit burno su reagovali na Tuskove reči, optužujući ga da je arogantan.\nIz Dauning strita za to vreme navode da je pitanje za Tuska „smatra li da je upotreba takvog jezika od koristi“.\n„Imali smo veliku i živopisnu kampanju o referendumu, to je bila najveća vežba demokratije u istoriji naše zemlje, a ljudi su glasali za izlazak iz Evropske unije“, izjavio je portparol britanske premijerke.\nDodao je da svi sada treba da se bave time kako to ispuniti.\nTusk je odmah na Tviteru okačio svoj komentar o paklu i Bregzitu.\nNa kraju konferencije za medije mikrofoni su uhvatili da je Varadkar Tusku rekao „imaćeš mnogo problema u britanskim medijima zbog toga“.\nPredsednik Evropskog saveta je na to klimnuo samo glavom i obojica su se nasmejali.\nŽan-Klod Junker pokušao je nešto kasnije da se našali na Tuskove reči, rekavši da jedini pakao za koji zna – njegova funkcija predsednika Evropske komisije.\nTereza Mej pred novim razgovorima sa EU – „bekstop“ problem\nMeđutim, britanski poslanici su burno reagovali.\n„Posle Bregzita bićemo slobodni od arogantnih siledžija, koje pritom nismo izabrali, pa ćemo sami voditi svoju zemlju. Meni to deluje kao raj“, napisao je na Tviteru bivši lider UKIP-a, a sada poslanik u Evropskom parlamentu Najdžel Faraž.\nIz Demokratske unionističke partije su bili još oštriji, rekavši da „đavolski evromanijak čini sve što može da Ujedinjeno Kraljevstvo i dalje bude vezano lancima EU birokratije“.\nIpak, Tuskove reči je podržao pokret Šin Fejn, kao i opozicioni laburisti.\nIrski premijer Leo Varadkar i Žan-Klod Junker\nBritanska premijerka Tereza Mej je tokom referenduma 2016. bila za ostanak Britanije u EU, ali je uvek insistirala na do Bregzita mora doći – jer je to volja naroda.\nMej treba u četvrtak da stigne u Brisel, kako bi pokušala da izmeni sporazum o povlačenju koji je potpisala sa Evropskom unijom.\nNada se da će nakon toga uspeti da predlog plana kako da Britanija izađe iz EU progura kroz britanski parlament, što joj ranije nije uspelo.\nTusk je ranije rekao da je 27 članica Unije u decembru odlučilo da sporazum o povlačenju iz EU „nije otvoren za pregovore“, što je ponovio i Junker.\nTusk je sada na konferenciji za medije imao i poruku za Britance koji su za ostanak u Evropskoj uniji.\nČetiri razloga zbog kojih proces odvajanja od EU ne teče tako glatko\n„Uvek sam bio uz vas, svim srcem“, rekao je, ali i dodao:\n„Činjenice su nepogrešive. U ovom trenutku pro-Bregzit stav premijerke i lidera opozicija, uklanja svaku sumnju.\n„Danas nema te političke snage i efikasnog liderstva da bi Britanija ostala u EU. Kažem to bez zadovoljstva, jednostavno ne možete protiv činjenica“.\nKako navodi, pitanje irske granice i potreba za očuvanjem mirovnog procesa ostaju glavni prioritet Evropske unije.


Naplaćeni su prihodi u iznosu od 770,8 milijardi dinara, dok su rashodi iznosili 734 milijarde.\nOd NIS-a 2,1 milijarda\nU avgustu je zabeležen deficit budžeta u iznosu od 12,3 milijarde dinara. Naplata prihoda u avgustu iznosila je 93,4 milijarde dinara, od čega se na poreske prihode odnosi 79 milijardi, prenosi RTS.\nNajveći deo poreskih prihoda odnosi se na uplatu PDV-a u iznosu 39,5 milijardi dinara i akciza 23,1 milijarda dinara.\nNaplata neporeskih prihoda iznosila je 13 milijardi dinara, od čega se 2,1 milijarda odnosi na uplatu dividende Naftne industrije Srbije.\nFiskalni savet: Moguće povećanje penzija za oko sedam odsto\nPriliv donacija je iznosio 1,4 milijarde dinara. Rashodi su u avgustu dostigli 105,7 milijardi dinara, od čega su rashodi za zaposlene "težili" 21 milijardu, a transferi fondovima PIO, RFZO, NSZ i fondu SOVO 15 milijardi dinara.\nPremašen plan za 45,8 milijardi\nNa nivou opšte države u periodu januar-avgust ostvaren je fiskalni suficit u iznosu od 41,1 milijarda dinara i primarni suficit od 122,9 milijarde dinara.\nPrema godišnjem planu izvršenja budžeta opšte države, za ovaj period je bio planiran fiskalni deficit u iznosu od 4,7 milijardi dinara, što znači da je ostvareni rezultat bolji za 45,8 milijardi dinara, navodi se u izveštaju Makroekonomski i fiskalni podaci Ministarstva finansija, prenosi RTS.


Ministri javne uprave zemalja Zapadnog Balkana i Turske su danas u Briselu usvojili sklop načela koje im je predstavila Evropska komisija i koja na putu u Evropsku uniju treba da budu ostvarena, jer je reforma javne, državne uprave jedan od tri stuba uz preobražaj ekonomskog upravljanja i vladavinu prava.\nTo je novinarima u Briselu izjavila potpredsednica Vlade Srbije i ministarka javne uprave Kori Udovički koja je podvukla da će EU napredak u reformama "meriti skupom pokazatelja koje su već razvili u skladu s danas usvojenim principima".\nU obrazloženju načela koje su usvojili ministri Turske i Zapadnog Balkana se podvlači da je koncept "dobre uprave" uključen u Povelju o osnovnim pravima EU, prenosi Beta.\nTo se odnosi i na pojam "evropskog upravnog prostora" čiji su elementi pouzdanost, predvidljivost, odgovornost i transparentnost, kao i tehnička i upravna sposobnost, organizacioni kapacitet i delotvorno ugradjivanje i primena "pravne tekovine", pravila i normi EU.\nNa skupu su učestvovali i evropski komesar za politiku susedstva Johanes Han, zamenica generalnog sekretara OECD-ea Mari Kiviniemi, kao i direktor za politiku i strategiju proširivanja Sajmon Mordju.


MALVERZACIJE SA BRESKVAMA I NEKTARINAMA: Uhapšeni zbog korupcije, potpisivali fiktivne ugovore | Novosti.RS\nPOLICIJA je u saradnji sa Posebnim odeljenjem za suzbijanje korupcije Višeg javnog tužilaštva u Nišu, uhapsila V. S. (56) i M. M. (60) osumnjičene za malverzacije vezane za breskve i nektarine.\nOni su, kako se sumnja firmi "Coja promet" potpisali fiktivne dokumente da su prodali breskve i nektarine kao dokaz da je ovo voće domaćeg porekla, a potom je navedena firma izvezla drugo, uvozno voće, kupcima u Rusiji.\nOva firma je, kako se sumnja, uplatila osumnjičenima na ime fiktivnog otkupa 1,1 miliona dinara, iako voće nisu prodali toj firmi.\nSNIMAK HAPŠENjA POMOĆNICE MINISTRA: Obećana joj isplata od hiljadu evra mesečno u naredne dve godine! (VIDEO)\n09. 10. 2020. u 18:11\nOsumnjičeni su zbog sumnje da su se bavili pranjem novca i falsifikovanjem službenih isprava uz krivične prijave, privedeni nadležnom tužilaštvu.\nkorupcija pronevera hapšenje fiktivni ugovori


redakcija - Jan 18, 2020\nSrbija uvozi “svež” hleb\nredakcija - Jan 10, 2020\nZukorlić: Potrebno adaptiranje Islamske zajednice\nHapšenje zbog prostitucije\nHalucinogena biljka iz Amazonije u poštanskoj pošiljci\nSrpski carinici su, prilikom kontrole pošiljke iz Holandije, otkrili tri bočice "Banisteriopsis Caapi" i kesicu biljne materije poreklom iz Amazonije koja izaziva halucinacije, sapštila je danas Uprava carine.\nredakcija - Oct 12, 2015 0\nHaos u Prištini, nalozi za hapšenja opozicionih poslanika\nOsnovni sud u Prištini je izdao naloge za hapšenje četvorice opozicionih poslanika u kosovskom parlamentu, nakon ponovnog opstruisanja rada Skupštine i aktiviranja suzavaca u sali i u hodniku zgrade.\nTaksa za RTS i RTV 150 dinara, stiže uz struju\nredakcija - Dec 29, 2015 0\nTaksa koju će građani mesečno izdvajati za RTS i RTV iznosiće 150 dinara, a plaćaće je kroz račun za struju, predviđeno je Zakonom o privremenom uređivanju načina naplate takse, koju je usvojila Skupština Srbije.\nProtesti protiv rehabilitacije Nedića ispred Višeg suda u Beogradu\nredakcija - Feb 8, 2016 0\nPred zgradom Višeg suda u Beogradu, u kojoj se danas održava ročište po zahtevu za rehabilitaciju Milana Nedića, predsednika vlade u okupiranoj Srbiji, protestuje nekoliko desetina građana, pripadnika i simpatizera Komunističke partije, kao i organizacije Žene u crnom.\nZajednička lista na izborima DS-LDP-SDS?\nredakcija - Feb 28, 2016 0\nDemokratska stranka, Socijaldemokratska stranka i Liberalno demokratska partija postigle su dogovor o izlasku na parlamentarne izbore na jednoj listi, prenela je televizija B92.\nredakcija - Mar 25, 2016 0\nHrišćani koji Uskrs proslavljaju u nedelju, 27. marta, obeležavaju Veliki petak, dan stradanja i smrti Isusa Hrista.\nNUDE BUBREGE PREKO OGLASA\nBeograđani A. K. (39) i G. S. (38) osumnjičeni su da su posredstvom svojih računara davali oglase preko interneta da prodaju bubrege i protiv njih...\n1...520521522...531Stranica 521 od ukupno 531


Vila Margarita - Hanioti,Grčka - Letovanje - AquaTravel.rs\nVila Margarita nalazi se u centralnom delu letovališta Hanioti, jednog od najposećenijih mesta na Kasandri, kada su naši turisti u pitanju.\nUdaljena od centralnog kružnog toka 90 metara i od plaže oko 300 m vila raspolaže dvokrevetnim i trokrevetnim studijima koji su smešteni na prvom spratu.\nSobe imaju TV, A/C (uz doplatu na licu mesta), kupatilo, balkon sa garniturom za sedenje i opremljenu čajnu kuhinju.\nU prizemlju vile smeštena je pekara, a nedaleko se nalaze mini marketi i ostale prodavnice koje vam garantuju dobro snabdevanje.\nRestorani, taverne i kafei u centru Haniotija su brojni tako da je ovo mesto koje vam garantuje dobar provod.\nGPS kordinate (39.999694,- 23.574031)\nPošaljite upit za Vila Margarita


O nama - Dobra vila za vas\nUdruženje „DOBRA VILA ZA VAS“ je nevladina organizacija, dobrovoljna, nestranačka i neprofitna asocijacija fizičkih i pravnih lica, osnovana na neodređeno vreme, radi ostvarivanja ciljeva u oblasti pomoći i podrške socijalno ugroženoj deci. Naši ciljevi i zadaci su:\nUdruženje „DOBRA VILA ZA VAS“ je nastalo iz velike ljubavi, želje i potrebe da se pomogne socijalno ugroženoj deci, bolesnoj deci, porodicama.\nOsnivač Udruženja je Radica Jovanović, koja kao član Udruženja distrofičara izdaje jednu, potom i svoju drugu knjigu pesama namenjenu deci, i sav prihod od prodaje daruje oboleloj deci.\nNižu se promocije knjiga, gostovanja i druženja sa decom, prikupljanje sredstava i kao logičan sled događaja Radica sa svojim suprugom i ćerkom Milicom osniva udruženje koje nosi naziv njene prve knjige pesama “Dobra vila za vas”.\nUdruženje radi aktivno od 2011. godine sve do 2014. kada je Milica tragično nastradala u svojoj 24. godini i rad Udruženja prekinut na godinu dana.\nKnjige "Dobra vila" i "Anđeli bez krila"\nKnjiga “Dobra vila” je nastala uz finansijsku podršku opštine Čukarica, a divne ilustracije su nastale zahvaljujući odeljenju IV3 oš “Svetozar Marković” i nesebičnoj podršci Svetlane Babić i Snežane Sićović.


Sremska Mitrovica – Ni ovog proleća nisu izostali radovi u najvećem mestu severne Mačve – Mačvanskoj Mitrovici, pa je tako izvršena rekonstrukcija puta u ulici Vojvode Mišića, radovi koji su pre nekoliko meseci startovali u ulici Mačvanski kej su nakon kraće pauze nastavljeni, a kompletno je restauriran i spomenik u centru mesta.\nPrema rečima predsednika ove mesne zajednice Miloša Кovača brojni problemi koje su godinama, pa i decenijama mučili stanovnike Mačvanske Mitrovice rešavaju se jedan, po jedan.\n“Кada se govori o ulici Vojvode Mišića u naselju Кrivaja, mora se pre svega napomenuti da nakon asfaltiranja iste i sitnih krpljenja oštećenja na putu koja su se javila tokom godina, veći radovi u njoj nisu realizovani. Sada, zahvaljujući lokalnoj samoupravi Grada Sremska Mitrovica, a kroz javno – privatno partnerstvo urađena je kompletna rekonstrukcija i što je najvažnije proširenje puta kroz ovu ulicu. Širina puta pre radova je iznosila oko 2,5 do 3 metara, a sada iznosi 5 metara, što je mora se priznati značajna razlika. Put je urađen sa podcementnim ojačanjem podloge, to znači da sada može da izdrži i neke veće težine, odnosno opretećenje, a s obzirom da je to jedna od prometnijih ulica u Mačvanskoj Mitrovici, jer skraćuje put iz grada prema centru mesta, a takođe je omiljena ruta i za izgbegavanje policijskih saobraćajnih kontrola mislim da je pun pogodak što je urađeno to dodatno ojačanje”, priča Кovač.\nOn kaže da će sugerisati nadležnim gradskim organima da u pomenutoj ulici postave i usporivače brzine.\n“Iskren da budem plašim se da će sada u ulici Vojvode Mišića dolaziti do prekoračenja brzine kretanja, pa bi bilo dobro da postavimo usporivače brzine i na taj način povećamo bezbednost učesnika u saobraćaju, prvenstveno dece u ovom naselju. Put je svakako bezbedniji samim tim što je proširen, ali to je glavna ulica u naselju i prometna je, pa bi zaista bilo dobro i na taj način uticati na vozače”, nastavlja predsednik savet mesne zajednice.\nUkupno je rekonstruisano oko 400 metara puta, a vrednost radova iznosila je oko 7,5 miliona dinara. Radovi su finansirani od strane Grada Sremska Mitrovica.\n“Imamo uveravanja od lokalne samouprave da će još neke ulice biti sređene u Mačvanskoj Mitrovici u narednom periodu, radi se o ulici Pere Ubavića u naselju Кolonija, zatim o produžecima ulica Žarka Nikolića, Mačvanska, Braće Andonovića, Ivanjdanaska. To su ulice koje su se tokom godina proužavale, odnosno na čijim krajevima imamo određeni broj novih kuća do kojih sada nema pravog asfaltiranog puta”, objašnjava Кovač.\nNakon kraće pauze prouzrokovane uvođenjem vanrednog stanja u zemlji zbog epidemije virusa korona radovi na rekonstrukciji Mačvanski kej su nastavljeni. Sremskomitrovačka javna preduzeća “Vodovod” i “Sremgas” i dalje izvode radove na svojim distributivnim mrežama.\n“Radovi u ovoj ulici su stali par dana nakon proglašenja vanrednog stanja u Republici Srbiji, prosto jer niko od nas nije znao kako će zemlja da funkcioniše i kako će se situacija dalje razvijati, međutim pokazalo se da radnici angažovani na ovom poslu nemaju kontakt sa građanstvom, potpuno su zaštićeni i da tako kažemo, nisu prenosioci bolesti, bar se to do sada tako pokazalo, pa je donešena odluka da se radovi nastave”, kaže predsednik. On dodaje da je generalno gledajući završen veliki deo posla, bar što se tiče javnih preduzeća.\nКrajem marta meseca završena je kompletna restauracija spomenika u samom centru Mačvanske Mitrovice ispred zdravstvene ambulante.\n“Zahvaljujući Zavodu za zaštitu spomenika kulture Sremska Mitrovica konačno je restauriran spomenik podignut u znak sećanja na pale borce iz našeg mesta. Spomenik je prvobitno bio u podignut u znak sećanja na borce iz Balkanskih ratova, ali je zatim dorađen, te posvećen i borcima iz Prvog svetskog rata. Od tada ne postoji ni jedan zapis da je na njemu nešto rađeno i nalazio se u jako lošem stanju, imao je značajna oštećenja, tako da je mogao čak i da padne. Restauracija je izvršena relativno brzo, vrlo kvalitetno i vrlo sam zadovoljan, a mislim da bi trebli biti i svi meštani Mačvanske Mitrovice., jer vrlo je važno očuvati uspomenu na naše pretke i na sve koji su dali živote da bi mi danas bili slobodni i ovde gde jesmo”, kaže Кovač.\nJKP „Vodovod“: DEŽURSTVA ZA PRAZNIK RADA


Džemat Augsburg Archives - BHDijaspora.net\nBošnjačka omladina u Njemačkoj ne zaboravlja korijene\nOdržana redovna godišnja skupština u u Džematu Augsburg\nAktivnosti Bošnjaka u Augsburgu\nPodmladak u Augsburgu intenzivno i marljivo radi\nU mjesecu decembru 2017. godine, džemat Augsburg je bogatiji za 6 učača Kur’ana Časnog. Nakon više od 6 mjeseci ustrajnog učenja Kur’anskog pisma, sufaru su uspješno savladali Topčagić Amer, Nakić Lamija, Omeragić Kevser, Lupić Ajla, Šabotić Meliha i Mehidić Selma, saopšteno je iz Augsburga. Prve ajete Kur’ ana su proučili 17.12.2017 godine i prema prvim […] More\nAugsburg: Danas druženje koje su svi čekali\nU Džematu Augsburg će na dan 13. januar tekuće godine (subota) u 18:30 sati biti održana tribina i druženje sa mu’temirunima koji su iz džemata Augsburg činili umru. Tema tribine će biti “Tok i organizacija umre”. Tribina ima za cilj upoznati buduće kandidate o tokovima umre, kao i kritički se osvrnuti na ovogodišnju organizaciju. Na […] More\nFoto: Bošnjaci Augsburga misle na svoju domovinu i zemljake u njoj\nDžemat Augsburg je uspješno završio još jedan humanitarni projekat. Ovaj put je iz svog humanitarnog fonda Džemata Augsburg, nenu Rahimu Musić iz mjesta Kućić Kula (opština Zvornik) obradovao sa 5 metara drva koja su joj bila prijeko potrebna. ”Molimo Allaha da sve obilato nagradi i da uz njegovu pomoć nastavimo i dalje ovako”, saopćeno je […] More\nObavijest za Bošnjake u Njemačkoj\nVažne obavijesti za Bošnjake u njemačkom gradu Augsburgu. Naime… Kako je saopćeno iz Džemata Augsburg, Islamski forum u ovom gradu sve zainteresovane poziva na upis u mekteb za mektebsku 2017/18 godinu. Ova svečanost biće održana 17. septembra od 11.30 sati u prostorijama smještenim u ulici Steinerne Furt 84, Augsburg. Iz Džemata su poručili da se […] More


Da li pitanja Libana i Irana mogu da poremete transatlantsko partnerstvo?\nMnogi analitičari primećuju da su tokom protekle godine Sjedinjene Države i Evropa ozbiljno radile na poboljšanju odnosa duboko poremećenih razlikama u stavu oko rata u Iraku.\nDve strane su saradjivale na važnim medjunarodnim pitanjima, poput Avganistana, izraelsko - palestinskog konflikta i iranskih nuklearnih ambicija. Pa ipak većina analitičara upozorava da razmimoilaženje američkih i evropskih gledišta sada ponovo izlazi na videlo. Mnogi stručnjaci primećuju da je od početka drugog mandata predsednika Buša vidno poboljšanje američko-evropskih odnosa, jer su se obe strane maksimalno potrudile da zaleče podele nastale povodom Iraka. Čarls Kapčan, direktor Evropskog programa u Savetu za medjuanarnodne odnose, kaže da su Amerikanci i Evropljani bili zabrinuti stanjem bilateralnih odnosa:\n”Sjedinjene Države su pokušale da deluju unilateralno, ali su shvatile da je nemoguće i skupo biti sam. S druge strane, Evropljani su naivno verovali da će život bez Amerike biti ružičast, da bi zatim uvideli da to nije slučaj.“\nAnalitičar Džon Halsman iz nemačkog Saveta za medjuanarnodne odnose u Berlinu smatra da su Amerika i Evropa uprkos razlikama jedna drugoj potrebne.\n”Bez obzira da li nam se to svidja ili ne, Sjedinjenim Državama je potrebna podrška bar nekih evropskih saveznika. Svidelo se Evropljanima ili ne, njima je za obavljanje svakog posla potreban američki angažman. U novije vreme, Evropljani -- kad god su delovali sami -- nisu rešili apsolutno ništa. Isti je slučaj sa Amerikancima.“\nPa ipak, većina analitičara ističe da su se fundamentalne crte transatlanskog saveza promenile od kraja hladnog rata pojavom medjusobno suprostavljenih doktirna u inostranih i bezbednosnoj politici: Evropljani favorizuju ekonomski i politički angažman sa neprijateljem da bi ostvari priželjkivane rezultate, dok se Amerikanci, ako je potrebno, direktno suprostavljaju neprijatelju.\nDžon Halsman medjutim primećuje da se te različite perspektive često dopunjuju i da mogu da proizvedu pozitivan ishod. Mnogi analitičari takodje ističu da Evropljani i Amerikanci imaju različite interese na Bliskom istoku. Za razliku od Amerikanaca, Evropljani vide Bliski istok kao svoj neposredni komšiluk, oprezno reaguju zbog velikih muslimanskih zajednica u svojim zemljama i održavaju jake ekonomske i trgovinske veze sa svim stranama na Bliskom istoku.\nČarls Kapčan kaže da razlike izmedju Amerike u Evrope oko Iraka blede u poredjenju sa izazovima koje predstavlja Iran. To pitanje bi moglo ozbiljno da oslabi transatlanske veze ukoliko Sjedinjene Države preduzmu vojnu akciju protiv iranskih nuklearnih objekata bez podrške svojih evropskih partnera:\n”Sjedinjene Države i Evropljani generalno se slažu da bi Iran trebalo da prekine obogaćivanje uranijuma i da ne bi trebalo da postane nuklearna sila. Postoji sporazum da će, ukoliko Iran odbije da postupi u skladu sa rezolucijom Saveta bezbednosti, biti primenjene relativno blage sankcije. Ukoliko bude reči o ekonomskom embargu ili vojnoj sili protiv Teherana -- mislim da bi se koalicija raspala. U slučaju da upotrebe vojnu silu, Sjedinjene Države bi mogle da ostanu bez svake podrške u Evropi.“\nPrema Kapčanu, američka unilateralna vojna akcija protiv Irana ozbiljno bi unazadila transatlantske odnose. Medjutim, drugi analitičari odbacuju i samu mogućnost vojne interverncije protiv Irana jer nema garancija da bi ista zaustavila nuklearne ambicije Teherana.


Dizajn doma - Interijer doma, namjestaj, arhitektura - DESET KATOVA VISOKI ATRIJ OD DRVETA- artbisk.ru\nDESET KATOVA VISOKI ATRIJ OD DRVETA\nStudio RHE kreirao je desetokatni drvetom projektiran atrij, kao srce stare londonske poslovne zgrade...\nArhitektonska firma, Studio RHE, smještena u glavnom gradu Engleske, renovirala je Import Building objekt za kompaniju Trilogy Real Estate i u sklopu prve faze projekta za oživljavanje Republic kompleksa smještenog na dokovima East India Quay.\nOvaj poslovni prostor je potpuno moderniziran svim pogodnostima, koje uključuju bar, kafić i produženu vanjsku terasu, međutim, najistaknutija intervencija svakako jeste novi atrij. Ova struktura je kreirana upotrebom dvije vrste projektiranog drveta, kosim lukovima i ukrštenim laminatnim gredama.\nOvi materijali su korišteni prilikom stvaranja arhitektonskog koncepta, kao samoodrživi, kvalitetni i vrlo laki za upotrebu tijekom gradnje. Kao što možemo vidjeti na fotografijama, atrij se sastoji od povezanih balkona, sa drvenim okvirima izmještenim iz ose naspram centralnog prostora. Svjetlost se prelama odozgo i savršeno pronalazi put zahvaljujući velikom svjetlarniku.\nNa atrij se pruža pogled iz 22.000 m2 fleksibilnog radnog prostora, koji cilja ka stvaranju kreativnih centralnih sjedišta kompanije u samom srcu Londona. Stepenište konstrukcije kreirano je od crnog geometrijski oblikovanog čeličnog okvira, popločanog sa 206 aluminijskih panela, koji pružaju pristup nižim katovima građevine.\nAtriju je omogućen pristup putem ulaznog tunela kreiranog od polikarbonata, sa specijalno dizajniranim betonskim dijelom recepcionog stola koji pruža dobrodošlicu svim gostima. Sa suprotne strane ove krasne konstrukcije nalaze se saradnički radni prostori, zajedno sa prostorijama za sastanke unutar atrija, na njegovom prizemnom nivou, direktno do vrta smještenog ispred zgrade.\nPročitaj sljedeći tekst: TAMNE I INTRIGANTNE FASADE SAMOODRŽIVE KUĆE


"Javni sektor preopterećen i neodrživ" - Media & reform centar Niš\n„Javni sektor preopterećen i neodrživ“\nPosted on 20 маја, 2016 May 25, 2016 by Nikola Stojanovic\nGotovo identičan broj zaposlenih u javnom i privatnom sektoru bio je registrovan 2014. godine, istaknuto je na okruglom stolu u Media i reform centru na kome je prezentovana publikacija „Preporuke za unapređenje zapošljavanja u javnom sektoru“.\n„Po 80.000 zaposlenih u javnom sektoru i skoro isto toliko u privatnom, a sa još 1.600.000 penzionera na budžetu, jasno je da je ovakav sistem neodrživ. Pogotovo kada imamo u vidu da je prosečna bruto plata u javnom sektoru 70.000 dinara, a u privatnom upola manja“, zaključio je koordinator projekta Ivo Čolović.\nKao najveći problemi pri zapošljavanju u javnom sektoru uočeni su nedovoljna transparentnost i jednakost kandidata.\n„Konkursi za posao treba da budu javno dostupni svima – prethodni zakon je predviđao objavljivanje konkursa u Službenom glasniku, koji je retko ko čitao. Aktuelna regulativa, međutim, predviđa da se konkursi oglašavaju u časopisu Nacionalne službe za zapošljavanje, što je u praksi ipak dostupnije onima koji traže posao“, napominje pravni konsultant Savo Manojlović.\nPoseban osvrt na okruglom stolu bio je usmeren na načine izveštavanja o zapošljavanju. Novinarka Južnih vesti Marija Vučić ocenjuje da je nepotizam veoma prisutan u javnom sektoru, naročito u zdravstvenim ustanovama.\n„U nekoliko zdravstvenih ustanova na jugu Srbije direktori su zapošljavali svoju decu bez prethodne konsultacije Agencije za borbu protiv korupcije“, navodi Vučićeva.\nNa osnovu istraživanja obavljenog u proteklih 18 meseci, opšta preporuka je povećanje transparentnosti pri zapošljavanju u javnom sektoru i omogućavanje iste startne pozicije svim kandidatima.


„Dan raštana“ u subotu - podgorica.travel\n02.02.2017. Turistička organizacija Podgorice, u saradnji sa „Tržnicama i pijacama“, a u okviru manifestacije „Pijačni karavan“, organizuju „Dan raštana”, u subotu, 04. februara, sa početkom u 11 sati, na novootvorenoj zelenoj pijaci „Forum“, na Starom aerodromu.\nOrganizacijom ovakvih događaja želimo dodatno doprinijeti promociji gastro ponude podgoričkog regiona, te afirmaciji zelene pijace, kao mjesta gdje se oslikava duh grada kroz ponudu lokalnih proizvoda.\nSvi posjetioci imaće priliku da degustiraju tradicionalna jela od raštana - raštan sa kobasicom i kastradinom, japrake, kukuruzni hljeb i da uživaju uz zvuke starogradske muzike.\nOrganizaciju ovog događaja pomogli su restoran „Radovče“ i pekara „Anđela“.\n„Pijačni karavan“ otpočeo je prošle godine organizacijom događaja „Pijačni dan uz patišpanj“, na glavnoj gradskoj pijaci, a okupio je brojne posjetioce, koji su uživali u ukusima tradicionalnog kolača patišpanja, bez kojeg se podgorička trpeza ranije nije mogla zamisliti.